18 Perkara Korang Perlu Tahu Tentang Battlefield 2042 Setakat Ini

Seperti dijanjikan, tepat jam 11 malam tadi telah menyaksikan EA dan DICE memperlihatkan secara rasmi Battlefield yang baharu.
Ada beberapa khabar angin sebelum ini yang tidak tepat, namun kebanyakannya adalah sahih, lebih-lebih laporan tentang judulnya, iaitu Battlefield 2042, yang tertiris beberapa hari sebelum pendedahan tersebut.
Oleh itu, bagi korang yang ingin mengetahui segala butiran tentang Battlefield 2042 yang sudah diumumkan setakat ini — diekstrak dari trailer pertamanya, laman web rasmi, serta dari beberapa Youtuber yang mendapat info terus dari DICE — inilah tempatnya.
Trailer Penuh Syahdu

Pemain biasa-biasa siri Battlefield mungkin tidak merasainya, namun peminat tegar telah menonton trailer pertama Battlefield 2042 dalam keadaan bulu romanya meremang, malah mungkin ada juga yang menitiskan air mata.
DICE telah menghidangkan trailer ini dengan penuh nostalgia, terutamanya membawakan bermacam babak-babak ikonik dari dua game Battlefield paling berjaya, Battlefield 3 dan Battlefield 4.
Permulaan trailer sahaja disajikan dengan babak seakan terjunan beramai-ramai dalam mode Rush, map Damavand Peak dari Battlefield 3. Kemudian, dihidangkan pula dengan rampasan dogtag, kejar-mengehar helikopter, taktik penggunaan quad bike untuk menghentam helikopter.
Dan kemuncaknya adalah apabila mencipta semula gerakan RendeZook — pemain dalam jet menarik jet musuh ke altitud lebih tinggi, kemudiannya keluar dari jet dan menghapuskan jet musuh dengan tembakan tepat RPG — satu gerakan ‘Only in Battlefield’ cukup popular yang sangat sukar untuk dilakukan.

pic.twitter.com/7AWWeWvQMb— Perfectly Cut Shots (@PerfectlyShots) June 10, 2021

Masa Hadapan Dekat
Seperti yang tertera dalam judulnya, Battlefield 2042 menggunakan latar masa pada tahun 2042, iaitu 100 tahun selepas latar masa game Battlefield yang pertama, Battlefield 1942 (2002), juga 100 tahun sebelum latar masa Battlefield 2142 (2006).
Walaupun ia bukanlah sekuel atau prekuel, kerana mana-mana story campaign Battlefield tidak pernah bersambung antara satu sama lain (apatah lagi Battlefield 2042 tiada story campaign), latar masa ini sememangnya agak menarik.
Maka, disebabkan latar masa tahun 2042 digunakan, Battlefield 2042 akan menyajikan sebuah game yang menggunakan teknologi masa hadapan dekat (near future). Dalam kata lain, kita akan dibawakan dengan gajet dan senjata yang sedikit futuristik, namun tidak terlalu jauh ke hadapan kerana masih lagi berteraskan teknologi masa kini.
Tiada Story Campaign, Fokus Multiplayer

Asal-usul siri ini, dalam Battlefield 1942, tidaklah mempunyai story campaign. Namun beberapa game Battlefield terkini tidak pernah ketinggalan dalam membawakan story campaign.
Kali ini, untuk Battlefield 2042, mereka melakukan keputusan yang berani untuk tidak membangunkan sebarang story campaign, sebaliknya 100 peratus fokus kepada Multiplayer.
Tiada Battle Royale
Apabila mengatakan yang mereka akan memfokuskan kepada Multiplayer, mungkin ada yang menyangka mode Battle Royale juga akan dicuba sekali lagi dalam siri ini. Ternyata tidak.
Battlefield 2042 tidak akan mempunyai mode Battle Royale. Mereka hanya akan memfokuskan kepada mode-mode yang klasik, serta yang baharu, dalam Multiplayer sahaja.
128 Pemain

Seperti yang dihangatkan dalam laporan-laporan sebelum ini, Battlefield 2042 telah disahkan akan mengumpulkan jumlah pemain maksimum seramai 128 orang.
Dalam kata lain, ini merupakan bilangan pemain paling ramai pernah dibawakan oleh francais ini — sekaligus membawakan pertempuran berskala besar dalam map yang sesuai untuk dimainkan dengan jumlah pemain tersebut.
Walau bagaimanapun, 128 pemain ini hanya dibawakan ke platform PC, PS5 dan Xbox Series. Untuk platform konsol generasi lama, iaitu PS4 dan Xbox One, hanya 64 pemain maksimum, serta map juga akan dikecilkan sesuai dengannya.
Kehadiran AI
Menurut JackFrags, Battlefield 2042 akan memperkenalkan kehadiran bot atau AI dalam game-game Multiplayer. Antara tujuannya adalah untuk memudahkan sebilangan pemain baharu yang ingin menyesuaikan gameplay terlebih dulu.
Kehadiran bot juga dikatakan untuk mengisi atau memenuhi mode-mode besar terutamanya yang memerlukan 128 pemain. Maksudnya, sekiranya ada server yang tidak penuh dengan 128 pemain sebenar (atau 64 pemain), pusingan tersebut akan disisi dengan bot untuk sentiasa melengkapkan jumlah askar dalam pusingan itu.
Mode-Mode Yang Ada

Secara dasarnya, Battlefield 2042 dibahagikan kepada tiga mode utama: All-Out Warfare, Hazard Zone, dan satu lagi mode misteri yang bakal diumumkan bulan hadapan.
All-Out Warfare akan menampilkan dua mode yang cukup sinonim dengan siri ini. Pertama, mode klasik Conquest, dan kedua, mode Breakthrough yang ada dalam Battlefield 1 dan Battlefield V.
Ada sedikit perbezaan antara Conquest kali ini dengan Conquest yang pernah ada dalam Battlefield sebelum ini. Disebabkan Battlefield 2042 membawakan pemain yang begitu ramai sehingga 128, maka kawasan untuk menawan (capture) akan dibahagikan kepada kepada beberapa sektor. Dan sektor ini pula akan mempunyai beberapa bendera untuk ditawan. Untuk menawan sektor tersebut, kesemua bendera dalam sektor itu perlu dikuasai terlebih dulu.
Bagi yang tidak pernah main Breakthrough, mode ini umpama gabungan Conquest dan Rush, yang mana dua pasukan bertempur, terdiri daripada Attackers dan Defenders.
Hazard Zone pula merupakan sebuah mode baharu. Dalam deskripsinya, ia mengatakan sebuah mode yang berasaskan skuad, satu nafas baharu dalam pengalaman multiplayer moden, yang dikatakan sangat berbeza dengan All-Out Warfare.
Satu lagi mode misteri masih belum diumumkan apakah namanya dan bagaimanakah ia akan dimainkan. Mode ini akan diperlihatkan buat pertama kali semasa acara EA Play Live pada 22 Julai kelak.
Specialists

Battlefield 2042 tidak lagi membawakan kelas-kelas tradisional seperti game-game sebelum ini. Sebaliknya pemain akan diberi pilihan untuk memiliki sekumpulan abiliti yang boleh dikatakan seperti abiliti yang ada dalam Apex Legends atau Rainbow Six Siege.
Digelar Specialists, setiap daripadanya mempunyai dua abiliti iaitu Specialty dan Trait. Sebagai contoh, Webster Mackay memiliki Grappling Hook (gajet seumpama Spider-Man atau Pathfinder dalam Apex Legends) dan Nimble (bergerak lebih pantas ketika membidik).
Maria Falck pula memiliki Syrette Pistol (mempunyai picagari yang boleh ditembak ke rakan untuk menambah nyawa, apabila ditembak ke musuh akan mengurangkan nyawa musuh) dan Combat Surgeon (revive rakan dan mereka akan hidup dengan nyawa penuh — semua pemain boleh revive rakan tapi Specialist lain hanya revive tanpa nyawa penuh).
Buat masa ini, DICE hanya mendedahkan empat Specialists yang korang boleh bacanya di sini. 10 Specialists akan ada semasa pelancaran nanti, dan lebih banyak Specialists pada masa akan datang.
7 Map Kesemuanya

Sebanyak 7 map sudah didedahkan yang ada semasa pelancaran kelak. Berikut ialah nama map tersebut berserta inspirasi lokasinya dari dunia sebenar:
Orbital: Kourou, French Guiana.Hourglass: Doha, Qatar.Kaleidoscope: Songdo, Korea Selatan.Manifest: Pulau Brani, Singapura.Discarded: Alang, India.Breakaway: Queen Maud Land, Antartika.Renewal: Eastern Desert, Mesir.
Belum dinyatakan apa-apa tambahan map pada masa akan datang, namun tentunya akan ada kelak.
Bencana & Kemusnahan
Seperti yang dapat kita lihat dalam trailer pertamanya, Battlefield 2042 akan mengejutkan kita dengan banyak bencana dan kemusnahan dinamik yang akan muncul dalam game.
Antara yang disebut adalah ribut pasir, pelancaran roket yang menggegarkan dan ribut taufan — semuanya berbeza mengikut map yang sedang dimainkan.
Battle Pass & Season

Tiada lagi model bisnes Premium seperti beberapa Battlefield sebelum ini. Sebaliknya Battlefield 2042 akan memperkenalkan Battle Pass (percuma dan berbayar) seumpama game-game moden masa kini.
Game ini turut akan disajikan dengan Seasons untuk membawakan Battle Pass dan tema-tema kandungan baharu. Sama seperti kebanyakan game lain, Seasons dalam Battlefield 2042 juga berlangsung selama tiga bulan sebelum ditukar ke Seasons yang baharu.
Ada Elemen Free-To-Play?
Buat masa ini, Battlefield 2042 merupakan sebuah game berbayar. Namun, kita mungkin akan mendengar mengenai elemen free-to-play pada masa akan datang.
Ini menurut JackFrags yang hadir ke taklimat DICE yang turut dihadiri beberapa media. Apabila ditanya tentang perkara ini, DICE tidak mahu menjawabnya secara jelas, malah mengatakan yang mereka akan berkongsi mengenainya pada masa akan datang.
Ada Cross-Play?

Buat masa ini, DICE belum mendedahkan sama ada akan menyokong cross-play ataupun tidak. Mereka dijangka akan menjawab persoalan ini dalam masa terdekat.
Apa Ceritanya?
Walaupun tiada story campaign, Battlefield 2042 tetap membawakan kisah latar belakang (lore) tersendiri.
Pada tahun 2042, dunia di ambang peperangan. Satu jenis kumpulan askar yang tidak bernegara telah muncul dari krisis terbesar dalam sejarah manusia.
Di laman web rasmi Battlefield 2042, ia sudah mempunyai susur masa apa yang berlaku pada tahun-tahun membawa kepada 2042. Misalnya, tahun 2033 menyaksikan dunia digempurkan dengan Hurricane Zeta, kemudian pada 2034, berlaku kekurangan makanan dan minyak mentah sehingga mencetuskan Second Great Depression, dan banyak lagi malapetaka yang berlaku sehingga menjelang 2042.
Standard, Gold & Ultimate
Di bawah adalah senarai dan perbandingan edisi yang ada untuk Battlefield 2042 — Standard, Gold dan Ultimate Edition — dan kami sediakan sekali pautan untuk setiap platfom.

Pautan untuk pra-tempah:
Epic Games StoreSteamOriginPlayStation 5Xbox SeriesPlayStation 4Xbox One
Bila Open Beta?
Sesi percubaan beta akan diadakan beberapa bulan menjelang pelancaran penuhnya kelak untuk semua pemain. Untuk mereka yang melakukan pra-tempah, korang akan mendapat akses kepada sesi beta lebih awal.
Gameplay Pertama?
Gameplay penuh pertama akan diperlihatkan pada 14 Jun ini, 1 pagi (waktu Malaysia) semasa acara E3 2021 di pentas Xbox.

The fight for the future starts now. #BattlefieldTune into the Xbox & Bethesda Games Showcase on June 13 to see more: https://t.co/zP4rHAbvZC | #XboxBethesda https://t.co/5ymhLQpuIn— Xbox (@Xbox) June 9, 2021

Tarikh Pelancaran
Battlefield 2042 akan dilancarkan pada 22 Oktober 2021 untuk PC, PS5, Xbox Series, PS4, dan Xbox One.


Season Pass Untuk For Honor Kini Diumumkan Ubisoft Secara Rasmi, Juga Akan Ke Arah eSports [Kemaskini]

Selepas berjaya menggunakan model ini di Rainbow Six Siege, nampaknya ia bakal ditampilkan ke dalam For Honor pula.

[KEMASKINI]:
Selepas info mengenai Season Pass telah leaked sebelum ini, Ubisoft akhirnya telah mengumumkan secara rasmi apakah yang bakal didapati oleh para pemain melalui pembelian Season Pass ini.
Sememangnya apa yang telah leaked sebelum ini adalah tepat dengan apa yang Ubisoft telah umumkan. Anda boleh baca mengenai Season Pass ini melalui laporan asal di bawah.
Maklumat tambahan yang diumumkan Ubisoft yang tidak terdapat dalam leaked tersebut adalah, seperti dijangka, ia akan menggunakan model yang sama seperti musim-musim Rainbow Six Siege. 3 musim akan dibawakan dalam tahun pertama, dengan setiap musim akan menampilkan 2 Hero baru.
Di samping itu, mereka juga telah mengumumkan mode Ranked Play dan pertandingan-pertandingan kompetitif yang akan dibawakan selepas game ini dilancarkan kelak. Berita ini sangat mengujakan kami kerana nampaknya game pertarungan jarak dekat ini akan dibawa ke arena eSports!
Anda boleh saksikan video trailer pengumuman Season Pass dan perancangan Ubisoft selepas game ini dilancarkan nanti di bawah:

[LAPORAN ASAL]:
Ubisoft nampaknya telah memuatnaik info-info mengenai Season Pass untuk For Honor secara tidak sengaja di laman Ubisoft Store. Ia telah diturunkan semula dengan secepat mungkin, namun tidak cukup pantas sebelum ia telah dilihat oleh salah seorang pengguna Reddit.
Melihat kepada model Season Pass yang telah leaked ini, nampaknya model yang sama dengan Season Pass untuk Rainbow Six Siege bakal digunakan. Tiada mana-mana karakter baru yang hanya eksklusif untuk para pemilik Season Pass, tetapi ia hanya akan mendapat akses lebih awal berbanding mereka yang tidak membelinya. Antara kelebihan lain yang bakal ditampilkan ke dalam Season Pass ini nampaknya juga hanyalah bersifat kosmetik yang tidak akan mempengaruhi gameplay seperti emote, crate, emblem dan Champion Status tambahan.

Buat masa ini Ubisoft belum secara rasminya mengesahkan tentang perkara ini. Kami akan mengikuti serta melaporkan perkembangan ini.
Seperti kita tahu, penggunaan model seperti ini telah membuatkan Rainbow Six Siege masih lagi sebuah game yang popular walaupun telah memasuki musim tahun kedua.

Sesi beta untuk For Honor juga telah diumumkan, dan ia akan bermula pada 26 Januari ini.
Game penuh For Honor akan dilancarkan di PC, PS4 dan Xbox One pada 14 Februari 2017.


Genshin Impact Akan Dilancarkan Ke PS5, Switch, Tapi Tiada Perancangan Untuk Xbox

Genshin Impact pada ketika ini merupakan antara game yang paling hangat kerana ia merupakan sebuah game RPG open-world yang percuma. Kini, ia hanya boleh dimainkan di PC, PS4 dan mobile.
Dengan pelancaran konsol generasi akan datang kira-kira sebulan sahaja lagi, ramai yang bertanyakan sama ada Genshin Impact akan dilancarkan ke platform tersebut ataupun tidak. Semasa bercakap kepada Twinfinite, pembangun miHoYo ada berikan jawapannya.
Mereka mendedahkan bahawa Genshin Impact akan dilancarkan ke PS5, namun masih belum ada perancangan untuk melancarkannya ke mana-mana platform Xbox.
“Kami ada perancangan untuk konsol generasi seterusnya, dan kami akan mengumumkannya dalam masa perancangan ini dibentuk,” kata wakil dari miHoYo. “Kami pada waktu ini tiada perancangan untuk melancarkannya ke Xbox.”
Sebelum ini, Genshin Impact juga telah diumumkan yang ia bakal dikeluarkan juga untuk Nintendo Switch namun masih belum ada tarikh pelancaran.


5 Game AAA Yang Paling Kitorang Tak Sabar Untuk 2023

View this post on Instagram            A post shared by JomGaming (@jomgaming)


Jom Sertai Pertandingan Online PUBG Mobile Dan PES 2020 – Hadiah Terkumpul RM5,350

Jabatan Belia Sukan Negeri Terengganu dengan kerjasama Esports Malaysia Terengganu dan WEPES Malaysia bakal menganjurkan satu pertandingan online yang membabitkan dua game yang menarik — iaitu PUBG Mobile dan PES 2020 (PS4) — bakal berlangsung sepanjang bulan Julai 2020.
Hadiah kemenangan terkumpul yang ditawarkan ialah sebanyak RM5,350. Paling penting, tiada sebarang bayaran dikenakan untuk penyertaan, maknanya, sertai pertandingan ini secara percuma.
Walaupun ia merupakan pertandingan yang dianjurkan oleh badan-badan sukan di Terengganu, ia sebenarnya terbuka kepada seluruh warganegara Malaysia. Jangan fikirkan tentang pengangkutan atau nak menghadirkan diri ke Terengganu pula kerana semuanya diadakan secara online.

Jadi, apa yang korang tunggu lagi? Slot adalah terhad! Dapatkan butiran lanjut dan klik pautan-pautan di bawah untuk pendaftaran:
PUBG Mobile (Solo)PUBG Mobile (Skuad)PES 2020 (Solo) PES 202 (Co-op)


Juara Akan Memenangi RM2,500 – Cipta Sejarah Di HISTORY Con 2017 Bersama GamesBond Hujung Minggu Ini!

HISTORY Con yang menjadi kegilaan di Filipina tahun lepas kini mendarat di Malaysia pula! Jangan ketinggalan tau!

GamesBond selaku pengurus event tournament esport telah diberi kepercayaan untuk mengadakan satu tournament FIFA 17 di HISTORY Con Malaysia 2017!
Team GamesBond di acara esports anjuran mereka sebelum ini.
Bukan calang-calang, wang hadiah kemenangan sejumlah RM6,000 menjadi taruhan di mana pemenang-pemenang akan menerima wang hadiah berikut:
Juara: RM2,500
Naib Juara: RM1,500
Tempat Ke-3 & 4: RM500 setiap seorang
Tempat Ke-5 & 8: RM250 setiap seorang
Bukan itu sahaja, pertandingan ini juga akan menjadi peringkat kelayakan pertandingan FIFA 17 Borneo E-arena – dimana pemenang tempat 1 hingga 7 akan layak ke acara Grand Finals FIFA 17 Borneo E-Arena pada 16-17 September 2017 di Centre Point Kota Kinabalu, Sabah nanti.
Pemenang tempat 1-7 juga akan memenangi penginapan dan tiket penerbangan ke sana! Fuhh, dah dapat hadiah wang tunai, dapat penginapan dan tiket flight lagi! Memang lumayan!

HISTORY Con 2016 yang diadakan di Filipina, telah berjaya manyambut 50,000 pengunjung sepanjang 3 hari acaranya berlangsung. Pertama kali diadakan di Malaysia, HISTORY Con 2017 menampilkan suatu keunikan dengan membawa elemen sukan elektronik sebagai salah satu acara tumpuan untuk tahun ini.

HISTORY Con 2017 akan berlangsung selama 3 hari di MAEPS, Serdang dari 4 – 6 Ogos dan akan menampilkan selebriti tempatan dan luar negara seperti Harith Iskander, Aizat Amdan dan Elizabeth Tan!
Tarikh: 4th – 6th August 2017
Tempat: Maeps, Serdang
Masa: 9 am – 10 am
Info lanjut: www.historyasia.com/shows/history-con-malaysia
FIFA sememangnya mempunyai tarikan yang kuat bagi peminat bolasepak.
Bersempena dengan tema yang dicanangkan oleh pihak HISTORY Con 2017 – ‘Malaysia Makes History’, pertandingan FIFA 17 kali ini ingin mencatat rekodnya yang tersendiri dengan mengumpulkan peserta pertandingan FIFA 17 paling ramai di Malaysia!
Sehingga kini 550 peserta sudahpun mendaftar, dan GamesBond mensasarkan lebih ramai peserta untuk menyertai pertandingan ini!
Bagi memecahkan rekod ini, GamesBond menawarkan yuran penyertaan terendah iaitu sebanyak RM5 sahaja kepada semua peserta. Peserta juga akan mendapat tiket HISTORY Con bernilai RM50 lagi untuk membawa kawan ataupun insan istimewa!
Lebih menarik lagi, setiap peserta akan mendapat satu tiket percuma (bernilai RM50 untuk 3 hari) untuk diberikan kepada sesiapa yang menemani mereka.
Kepada anda yang ingin mendaftarkan diri, boleh terus klik di SINI.


PUBG 1.0 Telah Keluar Dari Early Access, CEO PUBG Corp Janjikan Sesuatu Yang Besar Untuk 2018

PUBG 1.0 telah keluar dari Steam Early Access dan kini pembangunnya, PUBG Corp sedang menetapkan rancangannya untuk masa hadapan.
“Untuk kami, pengeluaran PUBG 1.0 bukanlah pengakhiran kepada segala-galanya. Ia merupakan salah satu batu loncatan yang kami sedang cuba untuk laksanakan. Kami telah melihat banyak permainan Early Access yang hanya kekal dalam Early Access untuk jangka masa yang lama. Sebab itu kami sudah berjanji pada awal yang kami akan keluar dari Early Access dan menuju terus ke arah keluaran 1.0 dalam tahun ini,” kata CH Kim, CEO PUBG Corp.
Hari itu sudah tiba, kini PUBG secara rasminya telah keluar dari Early Access. Map gurun terbaru, Miramar sedang boleh dimainkan bersama-sama dengan senjata baru, kenderaan baru dan sistem memanjat (vaulting) yang mana ramai pemain telah menggunakannya dalam server percubaan pada beberapa minggu yang lalu.

Mungkin ada yang tertanya-tanya, apakah rancangan mereka pada masa hadapan untuk game PUBG seterusnya?
CH Kim memberitahu bahawa selain terus mempertingkatkan prestasi pengoptimuman, fokus utama mereka adalah untuk menambah baik PUBG sebagai game esport untuk pemain dan penonton.
“Kami dalam proses pembincangan dengan banyak syarikat produksi di seluruh dunia untuk melihat apa yang kami boleh lakukan bersama. Tapi kami akan meletakkan usaha untuk mengenal pasti apa peralatan yang berbeza dan fungsi-fungsi yang kami boleh tambah untuk memastikan proses itu sendiri lebih menarik dan menyeronokkan,” jelas Kim.

“Bercakap mengenai peraturan dalam game, kami sedang melakukan banyak eksperimen pada masa ini. Kami mengumpulkan sebahagian daripada pemain-pemain terbaik di Korea dan cuba untuk melakukan ujian berkaitan dengan kelajuan dan saiz zon biru. Kami telah cuba untuk membuang zon merah dalam beberapa permainan dan itu adalah beberapa eksperimen yang telah dijalankan setakat ini.”
“Untuk sistem pemarkahan, kerana dengan battle royale, kamu tidak boleh berakhir dengan satu perlawanan sahaja. Ia perlu mempunyai beberapa siri perlawanan untuk memastikan kita mendapat tahu siapa pemenangnya. Kami sedang melakukan pengubahsuaian untuk memastikan sistem pemarkahan berfungsi dengan baik.”
“Sementara teras utama permainan masih akan kekal sama, kami rasakan melalui eksperimen ini kami mungkin akan mengadakan pertandingan yang lebih kukuh untuk PUBG pada tahun hadapan. Atau liga PUBG tahun depan,” kata Kim.

Berkenaan dengan pengeluaran game battle royale dan mode secara tergesa-gesa yang muncul pada beberapa bulan yang lalu serta komen Brendan “PlayerUnknown” Greene baru-baru ini mengenai perlunya perlindungan IP yang lebih ketat dalam industri permainan video,
Kim berkata, “Untuk kami, kami rasakan yang ianya sangat semula jadi untuk sebuah genre itu untuk berkembang. Brendan memberi komen untuk sesetengah syarikat yang secara spesifiknya meniru sesetengah ciri-ciri yang ada dalam PUBG. Saya rasakan beliau meluahkan rasa bimbangnya terhadap perkara tersebut. Tapi genre itu juga sebenarnya sedang berkembang. Ianya adalah sesuatu yang kami rasa sangat semula jadi. Dan untuk kami, kami rasa game kami ialah game pertama yang menunjukkan genre ini kepada seluruh dunia dan mengatakan bahawa genre ini boleh mendapat populariti dalam industri video game.”


Pokémon GO Kini Di Malaysia! Apa Lagi? Gotta Catch ‘Em All!

Penantian itu satu penyeksaan, kini korang tidak perlu ternanti-nanti lagi kerana Pokémon GO sudah pun boleh dimainkan di Malaysia!

Bagi mereka yang tidak tahu, Pokémon GO menggunakan Augmented Reality yang di-develop oleh Niantic Labs dengan kerjasama Pokémon Company dan Nintendo. Ia dikategorikan sebagai genre real-word gaming.
Walaupun lambat diterbitkan di Malaysia, Pokémon GO sudah mendapat perhatian pelbagai pihak seperti Rani Kulup dan juga mufti dari Penang. Di samping itu, Hotlink dan Grab turut melancarkan promosi melibatkan perkhidmatan mereka dan Pokémon GO.
Kini ia boleh diakses oleh gamers di Malaysia di Play Store dan App Store. Apa tunggu lagi? Download lah cepat!


Assassin’s Creed Berlatarbelakangkan Mesir, Akan Keluar 2017?

Terdapat khabar angin yang bertiup kencang, di mana Ubisoft pada tahun ini dijangka tidak akan mengeluarkan game Assassin’s Creed.

Nampak gayanya, Ubisoft pada tahun ini bakal memecahkan tradisi yang telah mereka lakukan – iaitu selama 6 tahun berturut-turut yang lepas, mereka telah mengeluarkan game Assassin’s Creed. Tradisi ini yang mereka telah lakukan sejak tahun 2009, nampak gayanya bakal ‘direhatkan’ sementara untuk tahun 2016.
Apa yang lebih menarik, game Assassin’s Creed yang seterusnya dikatakan akan berlatarbelakangkan di Mesir – di mana code-name yang telah diberikan adalah Empire.
Ramai peminat tegar yang menginginkan Ubisoft untuk berehat seketika dalam mengeluarkan game Assassin’s Creed kerana mereka mahukan gameplay dan mekanik game yang ditambahbaik dari siri-siri sebelum ini. Jadi, dengan tertirisnya ura-ura ini, ia seperti pucuk dicita ulam mendatang. Jangka masa ini bakal memberikan pihak Ubisoft masa yang lebih lama untuk membangunkan game ini dan menukarkan gameplay yang agak repetitif selama ini.

Jadi, apa korang rasa mengenai berita? Adakah ia sesuatu yang baik kepada siri Assassin’s Creed ini? Tinggalkan komen korang di bawah!
JomBaca: Assassin’s Creed Syndicate: 5 Fakta Menarik Yang Korang Perlu Tau!


Nintendo Switch Barang “Panas” – Unit Terjual Awal Adalah Unit Yang Dicuri!

Pengguna dari NeoGAF bernama hiphoptherobot telah menerima Nintendo Switch 2 minggu awal daripada hari pelancaran. Baru-baru ini beliau memulangkannya kepada Nintendo.

Nintendo berkata unit tersebut dicuri dan hiphoptherobot berkata beliau faham kenapa Nintendo mahukan unit itu kembali, kerana ianya didapatkan dengan cara yang tidak sah secara undang-undang. Beliau berkata beliau tidak mengetahui unit Switch beliau adalah unit yang dicuri lalu dijual kepada beliau.

Di dalam satu kenyataan, Nintendo berkata;

“Beberapa individu telah mendapatkan beberapa unit Nintendo Switch daripada kedai yang tidak dapat dipastikan. Nintendo telah mengesahkan bahawa unit-unit ini telah dicuri di dalam satu insiden melibatkan kakitangan sebuah pengedar di US, dengan satu sistem dijual secara haram. Individu terbabit telah dikenalpasti, dibuang kerja dan kini disiasat oleh pihak berkuasa tempatan.”

Dalam kekecohan ini, harga Nintendo Switch di Malaysia yang mahal masih menerima rungutan daripada peminat peranti hibrid konsol/handheld tersebut. Nintendo Switch akan dilancarkan 3 Mac, serentak di seluruh dunia.


Destiny: Patch Lagi!

Guys and gals, Destiny, telah deploy hotfix/patch baru – jadi jangan terkejut kalau korang on game nanti, tetiba ada update ye. Sebelum tu, jom kita tengok apa kata Bungie mengenai patch kali ini.

Senjata:

Isu achievement/trophy ‘Packing Heat’ (Fully upgrade an Exotic weapon) yang glitch sebelum ini dah difix.
Isu drop Husk of Pit yang disable telah dienable kembali. (Better upgrade to Necrochasm guys, dengar khabar akan lagi ohsem dari Fatebringer!)
Drop rate Husk of Pit dari Blades of Crota telah dinaikkan sehingga 150%!

PVP (Crucible)

Update kepada playlist mode Control bagi map House of Wolves, untuk lebih menampilkan map yang kurang dimainkan seperti berikut:

Rusted Lands
Shores of Time
Pantheon
Exodus Blue (Sony)

Update kepada playlist mode Clash bagi map House of Wolves, untuk lebih menampilkan map yang kurang dimainkan seperti berikut:

Firebase Delphi
Twilight Gap
Blind Watch
Exodus Blue (Sony)

Ammo crates di dalam playlist Inferno dan Doubles kini memiliki nilai tuning yang berbeza:

Spawn time dan selamasa bagi Special Ammo telah ditukar menjadi 180 saat. Bermula pada minit ke-3, 6, 9 etc.
Sekurang-kurangnya 3 Special Ammo crates akan diletakkan pada satu-satu masa.
Heavy Ammo crates akan spawn sekali sahaja dalam match pada saat ke 300/minit ke 5.

Tower

Tess Everiss telah meninggalkan kita semua…buat sementara waktu. Korang boleh cari terminal Kiosk dekat dengan makcik Eva Levante di North Tower untuk mendapatkan inventori Tess sebelum ini.
Shader dan Emblem bagi Nepal Aid telah dimasukkan ke dalam game. Kod akan dihantar kepada emel korang yang menderma, dan korang boleh redeem kat Kiosk di atas.

Teknikal

Crash semasa menutup skrin vendor telah difix.
Isu akaun diblok oleh error code WEASEL telah difix.
Isu feature suspend/resume di Xbox One telah difix.

Itu aje for now folks. Teruskan berjuang, see you in Destiny!


Final Fantasy IX Bakal Tiba Ke PlayStation 4

Kembalinya Zidane, Garnet, Vivi dan rakan-rakan ke konsol generasi masakini.

Nampaknya badan penapisan bagi Eropah (PEGI) telah meluluskan penerbitan bagi Final Fantasy IX baru-baru ini! Pastinya suatu berita gembira bagi peminat-peminat siri ini memandangkan ia adalah antara keluaran yang mendapat pujian ramai.
Nantikan pengumuman rasmi daripada Square Enix tidak lama lagi.
Sumber: PEGI.
Final Fantasy IX: Akan Tiba Di PC, iOS Dan Android


PS4 Kini Adalah Konsol Paling Menguntungkan Dalam Sejarah – Kalahkan Wii Dan PS2

PlayStation 4 kini dilaporkan merupakan konsol yang paling menguntungkan dalam sejarah panjang kewujudan gaming, menurut penganalisis ArmGunar di Resetera (via GamesRadar).
Sekiranya perkiraan beliau ini tepat, keuntungan PS4 ini sekaligus membelakangkan segala keuntungan konsol yang pernah dilancarkan sebelum ini, termasuklah Wii dan PS2.
Perkiraan ArmGunar ini berdasarkan laporan kewangan terbaharu yang dikeluarkan oleh Sony, yang mana PS4 telah mengumpulkan ¥1230 billion (sekitar RM46 billion) keuntungan dari pelancarannya pada suku ketiga tahun fiskal 2013/2014 sehingga suku kedua 2020/2021 yang berakhir pada bulan September lalu.
Sebagai perbandingan, keuntungan PS4 ini berjumlah tiga kali ganda daripada keutungan PS1, dan empat kali ganda daripada keutungan PS2. Malah, keuntungan PS4 turut berada di kedudukan atas daripada keluaran Nintendo seperti DS (¥1150 billion) dan Wii (¥1100 billion).
Keuntungan PS4 dijangka akan terus meningkat dalam tahun-tahun mendatang kerana Sony akan terus menyokong konsol ini walaupun PS5 akan dilancarkan kira-kira dua minggu lagi. Malah, bos PlayStation menyatakan yang PS4 akan tetap penting dalam empat tahun lagi.


Sony Akan Terbitkan Game Ke Nintendo Switch Dan Platform Lain Di Bawah Nama Baru, Unties

Melalui Unties, Sony akan mengembangkan kehadirannya dalam industri game bukan hanya melalui platform sendiri.

Unties dikendalikan di bawah Sony Music Entertainment mahu memfokuskan lebih terhadap terbitan indie game ke pelbagai platform lain seperti Nintendo Switch dan PC.
Keluaran pertama Unties adalah game turn-based strategy bertemakan tentera berjudul Tiny Metals, dibangunkan oleh Area35, akan datang pada 21 November 2017 untuk Switch, PC dan PS4.

Antara game-game indie bakal diterbitkan oleh Unties adalah termasuk Last Standard, Merkava Avalanche dan Deemo Reborn.
Last Standard dan Merkava Avalanche merupakan game bergenre aksi akan tiba ke PC dan platform lain yang bakal diumumkan. Deemo Reborn sedang dijalankan dalam PS4 dan bakal dikeluarkan bersama sokongan PSVR.
Unties mengumumkan tujuan utamanya adalah supaya dapat menerbitkan game indie ataupun game yang berskala kecil daripada tenggelam dalam kebanjiran pelbagai game lain yang berskala besar dalam pasaran.
Di bawah operasi Sony Music Entertainment, Unties boleh melebarkan sayap kepada platform lain untuk memenuhi permintaan ramai pengguna.
Selain itu, Sony mencuba nasib dalam pasaran game mobile pula dengan mengeluarkan game klasik PlayStation ke dalam telefon pintar di Jepun tahun ini.


Anak-Anak & Adik-Adik – Siri The Witcher Netflix Bukan Untuk Tontonan Korang!

Kalau korang bawah umur, janganlah tengok siri live action The Witcher dari Netflix ini.
Lauren S. Hissrich yang mengetuai pembikinan siri The Witcher Netflix ini telah mengumumkan menerusi kicauan tweetnya – The Witcher tak sesuai ditonton kanak-kanak.
https://twitter.com/LHissrich/status/1089320545470959616
Di dalam tweet tersebut, beliau berkata, beliau telah menonton sebahagian daripada rakaman tersebut bersama anaknya berumur 5 tahun. Dan beliau berpendapat ianya bukan untuk tontonan anak-anak dan adik-adik yang di bawah umur.
Siri The Witcher dari Netflix ini sedang dalam pembikinan di Hungary, namun begitu masih tiada tarikh pelancaran/siaran yang diumumkan setakat ini.
Henry Cavill yang akan memainkan watak Geralt of Rivia di dalam siri tersebut telah berkongsi perkembangan pembikinan filem tersebut di akaun Instagramnya.

 View this post on Instagram

 During a rare moment of quiet, I took the opportunity to enjoy the weather over the weekend, which has changed a little since we last spoke! I've been busy working with Lauren, Alik and all of our cast and crew here in Hungary to make The Witcher something incredible for you all. The snow and the chill just makes it feel all the more real. #Witcher #SnowDay @Netflix @LaurenHissrich
A post shared by  Henry Cavill (@henrycavill) on Dec 17, 2018 at 6:20am PST

Selain Henry Cavill sebagai Geralt, siri ini akan dibintangi Freya Allan(Ciri), Anya Chalotra (Yennefer), Jodhi May (Queen Calanthe), Bjorn Hlynur Haraldsson (Eist), Adam Levy (Mousesack), MyAnna Buring (Aretuza), Millie Brady (Princess Renfri), dengan Mimi Ndiweni dan Therica Wilson-Read (sorcerers).
Bagi yang tak tahu, siri live action The Witcher dari Netflix ini akan mencedok jalan cerita daripada siri novel, dan bukannya daripada francais video game yang dibangunkan oleh CD Projekt Red. Jadi jangan kecam jika ianya tak memenuhi citarasa Geralt yang korang kenal melalui The Witcher 3.
Sekurang-kurangnya, bersyukur Netflix tak ikut illustrasi novel The Witcher seperti di bawah. Geralt nampak seperti lelaki tua yang tidak bermaya aje.


Gabe Newell Sahkan Yang Valve Sedang Membangunkan Beberapa Game

Presiden Valve, Gabe Newell telah tampil dalam satu temuramah baharu bersama 1 News. Beliau bercakap tentang banyak perkara berkaitan gaming, serta turut mengesahkan satu berita yang agak menarik.
Gabe Newell, atau lebih mesra dengan panggilan Gaben, telah mendedahkan yang Valve kini sedang membangungkan beberapa game.
Pada mulanya, Gaben telah ditanyakan tentang khabar angin sebuah projek yang menggunakan nama kod ‘Citadel’.
“Kami mempunyai banyak nama kod — adakah kamu merujuk kepada satu nama kod?” kata Gaben.
“Saya tidak tahu ‘Citadel’ itu apa — apa itu Citadel? Untuk pengetahuan — secara dalaman kami mempunyai banyak nama berbeza dan ia sentiasa bertukar dari semasa ke semasa.”
Kemudian apa yang diperkatakannya selepas itu agak menark.
“Kami tentunya mempunyai beberapa game dalam pembangunan yang kami akan umumkannya — ia seronok untuk melancarkan game,” tambah beliau.
“[Half-Life] Alyx adalah sangat bagus — apabila kembali mencipta game single-player, ia mewujudkan banyak momentum di dalam syarikat untuk melakukan lebih banyak seperti itu.”
Walaupun telah mengesahkan yang Valve sedang membikin beberapa game, pastinya Gaben tidak mendedahkan sebarang butiran lanjut mengenainya. Buat masa ini, kita hanya boleh menunggu dan berteka-teki apakah game yang sedang mereka bangunkan.
Half-Life 3? Portal 3?


Microsoft Dan Nintendo Main Kasar! Bergabung Keluarkan Trailer Cross-Play Minecraft Tanpa PS4!

Makin kasar permainannya.

Seminggu dua ini sememangnya hangat dengan drama cross-play. Fortnite Battle Royale telah dilancarkan di Nintendo Switch dan membenarkan fungsi cross-play dengan semua platform kecuali PS4. Kemaskini terbaru Minecraft juga telah membenarkan cross-play antara Switch dengan Xbox One.
Terkini, Nintendo dan Microsoft telah bergabung, mengeluarkan sebuah video trailer yang pastinya akan membuat punggung Sony kepanasan. Mereka telah mengeluarkan trailer Minecraft yang memaparkan fungsi cross-play antara Switch dan Xbox One.
Korang boleh saksikannya di bawah:

Tak cukup dengan video trailer, Nintendo turut bermain kasar di Twitter dengan mengajak akaun Twitter Xbox untuk bermain dan membina bersama dalam Minecraft.

Hey @Xbox, since we can play together in @Minecraft now, did you want to build something? pic.twitter.com/LIylWy3yXZ
— Nintendo of America (@NintendoAmerica) June 21, 2018

Our bodies are ready. What are we building?
— Xbox (@Xbox) June 21, 2018

Well since you two seem so lovey-dovey now, why not try building something like this? Have fun! pic.twitter.com/4wMD1FpDA9
— Minecraft (@Minecraft) June 21, 2018

Achievement Unlocked: Ambitious crossover event.
— Xbox (@Xbox) June 21, 2018

Let the building begin! ❤
— Nintendo of America (@NintendoAmerica) June 21, 2018
Apa agaknya respon Sony kali ini? Apakah akan ada video balas daripada Sony? Sama-samalah kita nantikan sambil-sambil kunyah kuih raya yang belum habis ini.
JomBaca: Punca Sony Tidak Mahu Benarkan Cross-Play Adalah Kerana Duit Semata-Mata, Kata Bekas CEO Sony Online


Kalau Korang Gamers, Korang Patut Sokong 10 Syarikat Gaming Ini – Semoga Mereka Kekal #GengBaik

Kaki ‘kencing’, angkuh, sombong, tamak, keras kepala, menipu dan banyak lagi adalah antara sikap yang diamalkan oleh sesetengah developer atau penerbit yang sudah lupa daratan.

Korang rindu tak zaman dulu di mana korang dapat game lengkap yang berbaloi dengan harganya. Atau kalau korang beli DLC atau expansion packs, harganya memang berbaloi kerana kandungannya yang berkualiti tinggi. Atau yang lebih penting, game yang bebas dari microtransactions.
Dengan sesetengah syarikat gaming sekarang yang hanya fikirkan keuntungan sahaja dan mahu mempercepatkan proses pembangunan video game yang mana produk akhirnya tidak menepati kualiti yang diharapkan oleh gamers, pasti korang ingat tak ada dah syarikat gaming yang bagus. Sebenarnya ada.
Berikut adalah 10 syarikat gaming yang membuktikan masih ada sifat kemanusiaan dan sayangkan gamers.
1. CD Projekt Red

CD Projekt Red, nama yang tidak asing dalam industri video game ini ditubuhkan oleh dua individu iaitu Marcin Iwiński dan Michał Kiciński di Warsaw, Poland pada tahun 1994. CD Projekt Red amat dikenali melalui siri game The Witcher. Namun, The Witcher 3: Wild Hunt yang membuatkan syarikat ini dihormati oleh peminatnya.
The Witcher 3: Wild Hunt menawarkan sebuah game single-player yang berjam-jam lamanya untuk dihabiskan dengan jalan cerita, gameplay, grafik dan muzik yang sememangnya terbaik. Kualitinya sangat berbaloi dengan harganya.
Tambahan pula, CD Projekt Red juga telah mengeluarkan dua expansions packs untuk The Witcher 3: Wild Hunt iaitu Blood and Wine dan Hearts of Stone yang mana kedua-dua expansions ini menawarkan masa bermain selama lebih dari 10 jam dan gamers tidak akan rasa rugi apabila membelinya. Tidak lupa juga dengan 16 content DLC yang diberikan secara percuma seperti set perisai baru, quest baru dan New Game+.

CD Projekt Red juga mempunyai perkhidmatan pembelian video game secara digital seperti Steam iaitu GOG.com. GOG menawarkan koleksi game-game terbaru, namun apa yang membezakan GOG dengan Steam adalah GOG bebas dari penggunaan DRM (Digital Rights Management) yang mana membenarkan pengguna untuk membawa keluar game yang dibelinya dari platform GOG ke komputer atau peranti lain. GOG juga membawakan kembali koleksi game-game lama yang boleh dimainkan pada komputer terkini.
2. Nintendo

Sabar itu penting dan cuba hasilkan produk terbaik yang bukan sahaja menepati standard peminat tapi juga dari developer itu sendiri. Tidak seperti syarikat EA atau Bethesda yang mahu menggesa setiap game mereka disiapkan dengan cepat tanpa melihat sama ada ia mencapai kualiti yang diinginkan oleh peminat atau tidak.

Baru-baru ini, Nintendo telah memuat naik video di YouTube untuk memberitahu kepada peminat mereka mengenai perkembangan terkini tentang pembangunan game Metroid Prime 4. Dalam video itu, pegawai kanan eksekutif pengurusan, Shinya Takahashi membuat permohonan maaf kepada peminat bahawa mereka tidak berpuas hati dengan produk yang sedang mereka hasilkan kerana ia tidak menepati kualiti yang ingin dicapai oleh mereka. Jadi mereka memutuskan untuk mulakan semula projek itu dari kosong dan pembangunan game itu akan bekerjasama dengan studio asal yang menghasilkan trilogi Metroid Prime iaitu Retro Studios.
Hmm… kalaulah Bethesda ada sikap seperti Nintendo ini, pasti tragedi Fallout 76 takkan berlaku. Nasi sudah menjadi bubur.
3. Capcom

Walaupun Capcom agak hilang arah tuju untuk siri game Resident Evil terutamanya Resident Evil 6 yang cuba menjadi seperti ‘Gears of War’ lebih daripada survival horror. Tapi bermula dengan Resident Evil 7, Capcom sudah kembali ke fitrah asalnya dan cuba untuk memberi apa yang peminatnya mahukan.
Dengan Resident Evil 2 Remake yang dikeluarkan baru-baru ini, game itu menerima komen-komen positif dari pengkritik dan peminat kerana ia mengembalikan perasaan bermain game survival horror seperti game asalnya. Capcom juga telah mengatakan bahawa lebih banyak content akan hadir ke Resident Evil 2 secara percuma dan kesemuanya akan dikeluarkan tidak lama lagi. Namun, buat masa ini, hanya DLC Ghost Survivors sahaja diumumkan yang akan dikeluarkan pada 15 Februari.

Jika jualan Resident Evil 2 membuahkan hasil dan atas permintaan dari peminat, Capcom mungkin merancang untuk menghasilkan versi remake Resident Evil 3: Nemesis. Mendengar apa yang peminat mahukan adalah sangat penting dalam menghasilkan sebuah game yang berkualiti, jika syarikat gaming gagal untuk melakukan perkara mudah ini, maka, kegagalan akan berlaku.
4. Digital Extremes

Game percuma tapi ada microtransactions itu biasa. Game percuma tapi microtransaction dibuang itu luar biasa. Tapi itulah yang dilakukan oleh pembangun Digital Extremes kepada game Warframe, sebuah game cooperative/multiplayer third-person shooter yang sehingga kini mempunyai jumlah pemain yang ramai dan telah menerima banyak komen-komen positif.

Tindakan Digital Extremes ini jika dilihat dari perspektif EA, mereka akan katakan tindakan Digital Extremes ini adalah bodoh. Ini kerana apa yang EA tak akan faham adalah Digital Extremes bukan mahu memuaskan hati para pelabur seperti EA, mereka lebih mahu memuaskan hati gamers supaya mereka berasa seronok untuk bermain game dan tidak rasa ditipu atau dieksploitasi.
Ini semua berlaku selepas pekerja di Digital Extremes melihat salah seorang dari pemain Warframe mereka membeli suatu item sebanyak 200 kali! Pengurus studio, Sheldon Carter dengan rasa menyesal mengatakan bahawa mereka telah mencipta sebuah mesin judi yang mana menggalakkan gamers untuk membelanjakan lebih banyak wang untuk mendapatkan items dengan lebih mudah dan cepat daripada berusaha untuk ‘grinding’ supaya gamers mendapat items yang mereka mahukan. Syabas Digital Extremes kerana menyedari gamers bukan mesin cop duit.
5. Respawn Entertainment

Agak mendukacitakan apabila Respawn Entertainment berada dalam genggaman EA. Malah, semasa Titanfall 2 dikeluarkan, game itu telah menjadi mangsa kepada market cannibalization di mana ia tersepit di antara dua game FPS terbesar pada masa itu iaitu Call of Duty: Infinite Warfare dan Battlefield 1.

Persaingan dan promosi yang hebat antara kedua-dua game tersebut telah menyebabkan orang ramai sedar atau tidak dengan kehadiran Titanfall 2. Akibatnya, jualan Titanfall 2 tidak mencapai sasaran yang ditetapkan. EA sengaja melancarkan Battlefield 1 dan Titanfall 2 pada minggu yang sama supaya kedua-dua game itu dapat terus menekan Call of Duty: Infinite Warfare ke lembah kegagalan. Dan hasilnya, Battlefield 1 menang di pentas pasaran dengan jualan sebanyak 15 juta salinan, manakala Titanfall hanya meraih 4 juta salinan.
Walaupun tidak mencapai jualan yang ditetapkan, Respawn Entertainment tetap berdedikasi mahu memberikan apa yang terbaik kepada peminat Titanfall 2. Respawn telah mengeluarkan banyak DLC percuma bersama dengan beberapa maps dan game mode baru. Kesemua itu boleh didapati secara percuma tanpa perlu ada Season Pass.
Terbaru, Respawn juga telah melancarkan Apex Legends – sebuah game hero shooter PERCUMA untuk dimainkan.
6. Sony Interactive Entertainment

EA pernah mengatakan dulu bahawa gamers tidak lagi menyukai game-game linear seperti sekarang dan ada sesetengah pihak mengatakan bahawa game single-player sudah mati atau tidak mati, tapi sedang berubah. Mengikut definisi dari EA perubahan itu adalah dengan memasukkan model GaaS (Games as a Service) yang mana memasukkan perkhidmatan seperti microtransactions, Season Pass dan langganan perkhidmatan game.

Dalam hal ini, Sony adalah pihak yang sesuai dalam membidas isu ini kerana kebanyakan game yang dikeluarkan di bawah Sony lebih memfokuskan kepada pengalaman single-player yang mungkin ada atau tidak ada model GaaS. Walaupun game-game di bawah Sony ini hanya dikeluarkan di konsol eksklusif PlayStation 4, namun ia tetap mencapai jualan yang memberangsangkan. Jelas sekali di sini bahawa gamers masih mahukan sebuah game single-player yang mempunyai jalan cerita dan gameplay yang menarik seperti God of War, Horizon Zero Dawn, Spider-Man, siri Uncharted, The Last Of Us dan banyak lagi.
Rancangan Sony pada masa hadapan juga mengatakan bahawa mereka mahu memfokuskan ke arah pengeluaran game-game single-player atas permintaan dari peminat.
7. Hello Games

Bila sudah jatuh, bangkit semula. Itulah yang dilakukan oleh Hello Games kepada game yang telah menerima kritikan yang negatif kerana ciri-ciri yang dijanjikan oleh pembangun tidak ada dalam No Man’s Sky seperti ketiadaan mode multiplayer, penerokaan dunia angkasa yang mendatar dan membosankan, quest yang repetitif, banyak bugs dan banyak lagi masalah yang berbangkit.

Walaupun menerima kritikan dan ulasan yang tidak bagus, Hello Games tidak berputus asa dan masih meletakkan harapan kepada No Man’s Sky. Sejak No Man’s Sky dikeluarkan pada tahun 2016, Hello Games telah memperbaiki game tersebut dengan kemaskini-kemaskini terbaru dari segi penambahbaikan grafik, quest dan banyak lagi. Malah, mode multiplayer juga telah ada dengan kemaskini No Man’s Sky Next.
8. Bungie

Mana yang lebih penting, kepuasan pelabur atau kepuasan peminat? Bungie sememangnya terkenal dengan siri francais Halo dan Destiny. Dengan Destiny 2, Bungie sememangnya cuba menarik minat pemain baru yang lebih kasual untuk bermain game mereka. Walaupun Destiny 2 mendapat penerimaan yang baik dari game yang pertama, ia masih tidak dapat memuaskan pemain hardcore dalam apa yang mereka mahukan. Jadi, Bungie berusaha untuk menambahbaik sistem senjata dan mekanik-mekanik lain.
Maka, terhasillah sebuah expansion bernama Forsaken yang telah dikeluarkan pada bulan September tahun lepas di mana ia menawarkan aktiviti-aktiviti dan content baru yang mana telah membuatkan peminat hardcore Destiny berasa gembira. Walaupun ia menerima pujian yang baik dari peminat, ia menerima kejian dari penerbit Activision yang mana tidak gembira kerana expansion itu tidak meraih jualan yang mereka harapkan.

Namun, pihak dari Bungie membalas dengan mengatakan bahawa mereka sangat gembira dengan usaha mereka terhadap Destiny 2: Forsaken. Pengarah, Luke Smith berkata bahawa beliau tidak berasa kecewa dan mereka akan terus fokus untuk membina game Destiny yang diminati oleh peminatnya.
Akhirnya, pada awal tahun ini, Bungie telah mengumumkan perpisahannya dari Activision dengan membawa hak milik Destiny bersama mereka. Ini bermakna Bungie bebas untuk menerbitkan sendiri content untuk Destiny 2 tanpa ada halangan dari pihak penerbit. Walaupun kita tidak tahu ke mana hala tuju yang akan dibawa oleh Bungie untuk Destiny 2, apa-apa pun kita mengharapkan yang terbaik dari Bungie. Tahniah Bungie kerana terlepas dari genggaman Activision yang tamak.
9. Tripwire Interactive

Sementara Bethesda menyekat kebebasan peminat untuk mencipta mods dengan memperkenalkan Bethesda Creation Club pada tahun 2017 untuk game The Elder Scrolls V: Skyrim dan Fallout 4 di mana sistem itu membenarkan pemain untuk ‘membeli’ mods yang hampir sama yang boleh didapati secara percuma di Nexusmods.

Tripwire Interactive pula melalui game Rising Storm 2: Vietnam ‘membayar’ wang tunai kepada peminat dengan menganjurkan pertandingan modding yang pernah diadakan pada tahun 2017 dan 2018. Pertandingan itu dianjurkan bagi menggalakkan peminat untuk serlahkan bakat mereka dalam penghasilan mods dan maps terbaik. Malah DLC yang dihasilkan oleh Tripwire Interactive juga diberikan secara percuma kepada peminat.
10. MuHa Games

Bercakap mengenai game indie, Thea: The Awakening ialah salah satu game yang dihasilkan oleh MuHa Games. Semasa MuHa Games mengeluarkan beberapa DLC secara percuma untuk game Thea: The Awakening, mereka mengharapkan bahawa dengan memberikan DLC secara percuma, jualan game mereka akan terus meningkat.

Tapi disebabkan mereka adalah syarikat game indie, tidak ramai yang mengetahui tentang game tersebut. Ia memerlukan kesabaran yang tinggi dan memilih masa yang tepat untuk mereka dapat menjual game Thea: The Awakening. Semasa DLC kedua game ini dikeluarkan, MuHa Games sangat beruntung kerana pada masa itu Steam sedang mengadakan jualan murah dan orang ramai mula membeli DLC kedua sekaligus bersama dengan DLC pertama. Hasilnya, berlaku peningkatan sebanyak 1572% dari bulan ke bulan terima kasih kepada dua DLC tersebut.

Jadi, itulah pandangan kami tentang 10 syarikat gaming yang patut dicontohi oleh syarikat-syarikat gaming lain. Macam mana dengan korang? Ada syarikat gaming lain yang kami terlepas pandang? Kongsikan di ruangan komen!


Game Terbaru Fable Dilaporkan Sedang Berada Dalam Pembangunan Oleh Playground Games

Microsoft dilaporkan sedang cuba menghidupkan kembali siri Fable, sebuah game aksi RPG. Playground Games, studio di sebalik siri game Forza Horizon dikatakan sedang membangunkan game Fable terbaru.
Menurut laporan Eurogamer, Microsoft sedang melakukan “pelaburan signifikan” untuk Fable. Walaupun pembangunan masih berada di tahap awal, namun, Playground Games dilihat sedang berada dalam proses untuk pengambilan pekerja. “200 orang akan bekerja untuk game ini.” Playground Games sudah pun membawa masuk bakat-bakat dari DICE, Rockstar North dan Ninja Theory.
Khabar angin mengatakan bahawa Playground Games sedang menghasilkan sebuah game yang tidak berkaitan dengan perlumbaan beberapa tahun yang lalu. Beberapa bulan kemudian, ia telah dilaporkan bahawa game terbaru itu adalah sebuah game aksi RPG.
Keputusan Microsoft untuk membawakan semula Fable itu adalah kerana dipengaruhi oleh kejayaan Horizon Zero Dawn, sebuah game aksi RPG single-player yang telah terjual sebanyak 3.5 juta salinan pada bulan Jun 2017.

Co-creator Fable, Simon Carter meluahkan “perasaan bercampurnya” tentang laporan tersebut dengan mengatakan:
“Bagus untuk industri video game UK dan sangat menyenangkan bahawa Fable masih belum mati. Sebaliknya, ia agak mencurigakan untuk membuang pasukan lama yang berkebolehan unik dalam menghasilkan Fable dan kemudian cuba untuk menghasilkan Fable baru. Fable ialah game yang pelik dan susah untuk membinanya semula dengan pasukan baru. Apa pun, orang-orang dalam pasukan itu sangat berbakat dan saya pasti mereka akan melakukan kerja yang terbaik.”
Lionhead Studio, studio asal yang menghasilkan siri Fable telah ditutup pada tahun 2016 diikuti dengan pembangunan game Fable Legends yang bermasalah. Walaupun game itu telah dibatalkan, ketua Xbox, Phil Spencer kekal optimistik tentang masa depan francais tersebut dengan berkata “IP itu mempunyai banyak tempat yang ia boleh pergi.”


Video Ini Bandingkan Trailer Dengan Sinematik Sebenar Yang Ada Dalam Death Stranding

Hari ini menandakan tarikh pelancaran untuk game penuh misteri yang dibangunkan Hideo Kojima.
Terbaru, Gamespot telah memuatnaik sebuah video yang membuat perbandingan antara trailer sinematik pengumuman pada 2016 dan trailer TGA 2017 yang pernah dikeluarkan Kojima Productions dengan babak sinematik sebenar yang ditampilkan ke dalam game Death Stranding.
Video ini memaparkan perbandingan yang meletakkan dua babak bersebelahan, membuatkan para penonton boleh menilai apakah persamaan atau perbezaan yang dibawakan ke dalam produk akhir game ini.
Jom layan:

Mana satu yang lebih baik? Paparan dari trailer atau babak sinematik sebenar dalam game? Korang nilai sendiri dan tuliskan di ruangan komen.
Death Stranding telah dilancarkan ke PS4, manakala versi PC pula akan dilancarkan sekitar pertengahan tahun 2020.


Tournament: DotA 2 Dew Challenge!! Korang Ada Bran Tak??

Hola!! Gamers, mana peminat-peminat DotA 2?? Korang rasa diri korang pro tak?? Dah ada team yang mantap?? Kalau dah ada, kitorang ada berita gembira untuk korang.

Mountain Dew Malaysia dengan bangga menjemput korang-korang semua, pemain-pemain DotA yang berbakat untuk menyertai The 2015 Dew Challenge!! Ada bran tak?? Kemon guys, hadiah terkumpul RM 150,000 tuh!!

DotA 2 Dew Challenge ini juga merupakan pertandingan e-sport amatur yang terbesar yang pernah di adakan di Malaysia. Akan ada 2 seksyen pemilihan iaitu peringkat negeri dan juga peringkat Universiti. Perghh budak-budak U pun bole join bai!!

Bagi pusingan kelayakan, antara negeri yang terlibat ialah Johor, Kuala Lumpur, Pahang, Selangor dan juga Pulau Pinang. Pusingan kelayakan ini akan bermula pada bulan November nanti. Peringkat kumpulan pula akan bermula pada 4 Disember 2015.
Antara syarat-syarat utama pertandingan ialah peserta perlulah berumur 13 tahun ke atas dan setiap team wajib mempunyai sekurang-kurangnya 3 pemain yang berasal dari Malaysia. Bagi kategori Universiti pula, pemain mestilah masih belajar di Universiti yang diwakili.
Korang dh pro!! Tak yah join la…
Memandangkan ini merupakan pertandingan amatur, beberapa pemain dari team-team berikut tidak dibenarkan bertanding memandangkan mereka sudah pun berada pada tahap profesional. Antara team-team yang tidak dibenarkan bertanding ialah Fnatic, Satu Dua Tiga, Who2Bet, Underminer dan juga K2 Apes. So korang tak yah la takut or kecut sangat sebab pro-pro ni tak dibenarkan join.
So ape lagi guys!! Ada bran tak?? Kalau berani dan korang rasa team korang boleh jadik champ apakata korang register di sini.
ADIOS!!


Final Fantasy 16: Boleh Beli or Boleh Blah!?


Pesta Leak Game Titles Di E3 Bermula Lagi!

Hari tuh Walmart Kanada leak 20 titles game. Ni, ada 70+game titles leak bagi E3 2018.

Senarai game-game yang kononnya akan dibentangkan di E3 telah leak. Seperti kebiasaannya setiap tahun menjelang E3, senarai-senarai sebegini pastinya akan mula dikongsikan di merata-rata.
Yang menarik perhatian penulis adalah:

Battlefield 1945
Star Wars Bounty Hunters: Mandalorian Nights
Dragon Age Rise of Tiamat
Destiny 2: Ghosts of Nagasaki
One Punch Man: 1 Is All It Takes
Nier Automata 2: The End
Splinter Cell: Omega Protocol
Assassin’s Creed: Dominance
Watch Dogs 3
The Division 2
Bloodborne 2
Heavy Rain 2: Children of the Origami Killer
Spider-Man
Borderlands 3
No Man’s Sky Coalescence
Life is Strange: Storm’s Calling
Tournament of the Ancients: First Blood (TotA, get it? Hehe)
World of Warcraft: PS4 Edition
Diablo IV: Rapture
Death Stranding

Jom kita tengok apa yang kononnya akan dibentangkan di E3 nanti.

Boleh tahan jugak senarai nih. Walaupun ada yang tak disenaraikan di dalam senarai Walmart Kanada, ianya masih leak yang tidak dapat disahkan. Layankan aje lah.


Inilah Senarai Penuh 20 IPTA, 4 IPTS Dan 31 Politeknik Yang Akan Dikuasakan Dengan Sambungan Internet 100Gbps

Melalui Internet dengan kelajuan seperti ini, ia umpama syurga buat para gamers semua.

Beberapa hari lalu, Perdana Menteri Datuk Seri Najib Razak telah melancarkan infrastruktur siber jalur lebar berkelajuan tinggi, 100 Gigabit sesaat (Gbps) Malaysian Research and Education Network (MYREN-X).
Pelancaran MYREN-X, menyambung MYREN yang dilancarkan pada tahun 2005 adalah untuk memenuhi keperluan pembelajaran dan penyelidikan secara lestari kepada institusi pendidikan tinggi awam (IPTA). MYREN dihubungkan dengan Rangkaian Penyelidikan dan Pendidikan Kebangsaan (NREN) negara seluruh dunia melalui talian Trans-Eurasia Information Network (TEIN) sejak 2006.
TEIN pula menghubungkan 50 juta pengguna, 8,000 pusat penyelidikan dan akademik seluruh dunia.
MYREN pada permulaannya hanya menghubungkan 12 universiti awam (UA), kini meluaskan lagi rangkaian hubungan sehingga merangkumi 150 institusi yang terdiri daripada 20 UA, universiti swasta (empat), Politeknik (31), Kolej Komuniti (85) dan masing-masing lima bagi hospital/fakulti perubatan dan agensi Kementerian Pendidikan Tinggi (KPT).

Apa kaitan program ini dengan para gamers? Institusi-institusi pengajian tinggi dan pemain-pemain esport pada masakini kita boleh lihat semakin hari semakin tidak dapat dipisahkan. Dengan adanya infrastruktur yang cukup canggih ini, kami pasti, penglibatan pemain esport yang masih melanjutkan pelajarannya di universiti dan industri ini sendiri dapat dikembangkan lagi ke arah yang lebih positif.
Sekiranya anda perhatikan dengan baik, banyak universiti di Malaysia sudah mula mengorak langkah dalam industri esport. Kita sudah ada akademi esport oleh Asia Pacific University, pertandingan Street Fighter V antara universiti di Sarawak, pertandingan Major League oleh UiTM Kampus Jasin, Garena Bootcamp 2017 yang melibatkan 44 kampus universiti, dan Riot Games Student Ambassador Program oleh Riot Games.
Semestinya, itu hanyalah beberapa acara, program dan pertandingan yang sempat kami senaraikan. Terdapat banyak lagi yang telah dan bakal dianjurkan oleh pihak universiti-universiti ini yang pastinya akan memanjukan lagi industri video game tanah air, khususnya dalam arena esport.
Jadi, tanpa kita membuang masa lagi, jom kita tengok universiti/kolej manakah yang akan dikuasakan dengan MYREN-X ini.
Universiti Awam (IPTA)

Universiti Malaya (UM)
Universiti Putra Malaysia (UPM)
Universiti Kebangsaan Malaysia (UKM)
Universiti Sains Malaysia (USM)
Universiti Teknologi Malaysia (UTM)
Universiti Malaysia Sarawak (UNIMAS)
Universiti Malaysia Sabah (UMS)
Universiti Utara Malaysia (UUM)
Universiti Teknologi MARA (UiTM)
Islamic International University Malaysia (IIUM)
Universiti Teknikal Melaka Malaysia (UTeM)
Universiti Tun Hussein Onn Malaysia (UTHM)
Universiti Malaysia Terengganu (UMT)
Universiti Malaysia Kelantan (UMK)
Universiti Sultan Zainal Abidin (UniSZA)
Universiti Malaysia Pahang (UMP)
Universiti Malaysia Perlis (UniMAP)
Universiti Pendidikan Sultan Idris (UPSI)
Universiti Pertahanan National Malaysia (UPNM)
Universiti Sains Islam Malaysia (USIM)

Universiti Swasta (IPTS)

Multimedia University (MMU)
Universiti Teknologi PETRONAS (UTP)
Universiti Tenaga Nasional (UNITEN)
Monash University

Politeknik

Politeknik Sultan Salahuddin Abdul Aziz Shah
Politeknik Sultan Idris Shah
Politeknik Banting
Politeknik Metro Kuala Lumpur
Politeknik Metro Johor Bahru
Politeknik Mersing
Politeknik Ibrahim Sultan
Politeknik Merlimau
Politeknik Nilai
Politeknik Port Dickson
Politeknik Tuanku Sultanah Bahiyah
Politeknik Sultan Abdul Halim Mu’adzam Shah
Politeknik Tuanku Syed Sirajuddin
Politeknik Seberang Perai
Politeknik Balik Pulau
Politeknik Metro Tasek Gelugor
Politeknik Ungku Omar
Politeknik Sultan Azlan Shah
Politeknik Kuching Sarawak
Politeknik Mukah Sarawak
Politeknik Metro Tawau
Politeknik Kota Kinabalu
Politeknik Kota Bharu
Politeknik Jeli
Politeknik Kuala Terengganu
Politeknik Sultan Mizan Zainal Abidin
Politeknik Tun Syed Nasir Syed Ismail
Politeknik Muadzam Shah
Politeknik Metro Kuantan

Semasa artikel ini ditulis, laman web rasmi MYREN-X masih lagi belum mendedahkan senarai penuh 85 kolej komuniti yang akan terlibat dalam program ini. Anda boleh maklumat lebih lanjut tentang MREN-X di sini.


Hunting Simulator: Berkerja Bersama Kawan-Kawan Memburu Di 3 Kawasan Berbeza

Jikalau korang rasa seperti nak menjadi pemburu sejati, Hunting Simulator bakal menjadi game paling sesuai untuk korang. Dengan konsep “open wild” dan keupayan boleh co-op akan membawa feel yang realistik ketika memburu.

Pemain boleh berkoperasi bersama dengan 4 pemain serentak di 3 region yang berbeza termasuk, hutan yang kehijauan di Perancis, kawasan berbukit di Colorado dan mukabumi yang diselaputi salju di Alaska. Setiap region mempunyai objektif dan jenis binatang yang akan di buru mengikut karakteristik topografi, cuaca dan geografi.
Mengikutkan komen Big Ben kepada salah satu reply di Youtube, setiap region teramatlah besar yang boleh mengambil dalam setengah jam untuk berjalan dari satu hujung ke hujung map.
Kerjasama antara rakan amat diperlukan untuk memburu. Ada yang perlu menjejak tapak kaki, mencari serta memberi lokasi binatang tersebut from a safe distance dan strategy untuk ‘corner’ kan sebelum menembak binatang tersebut degan jayanya.
Binatang tersebut dapat menghidu dan mendengar tapak kaki korang. Anda haruslah pandai-pandai approach binatang tersebut dengan menggunakan bunyi decoy atau set trap untuk pancing binatang ke arah korang. Hati-hati atau binatang itu boleh berlari dan akan menjadi lebih peka maka lebih susah untuk korang menembaknya.
Neopica, developer Perancis dan Bigben Interactive penerbit dari Eropah telah keluarkan reveal trailer gameplay video game ini pada minggu lepas dengan keupayaan 4K HD di dalam situasi sistem ‘true hunting’.

Antara info yang telah didapati dari kenyataan media rasmi untuk game ini adalah:

Mempunyai 37 spesis binatang di 12 kawasan pemburuan
Beratus objektif antara 3 game-mode: campaign, free hunt, dan shooting practice.
Jenis senjata pemburuan yang banyak: senapang, crossbow, long bows, umpan, bunyian denak/decoy dan alat penunjuk arah angin
Online co-op mode seramai 4 orang.
Pengunaan drone untuk tinjau kawasan sekeliling sebelum mula memburu.

Hunting Simulator dijangka keluar di PC, PS4 dan Xbox One pada pada pertengahan tahun ini.


Seorang Pemain League of Legends Dilarang Bermain Selama 3 Hari Kerana Berikan Spoiler Avengers: Endgame

Filem Avengers: Endgame merupakan fenomena global. Maka, korang harus berhati-hati untuk berbual mengenainya kerana masih ada ramai peminat MCU yang masih belum sempat menontonnya.

Jangan sampai jadi seperti pemain ini. Beliau telah dilarang (ban) bermain League of Legends selama tiga hari oleh Riot Games kerana semasa dalam satu game tersebut, beliau telah menyebutkan tentang salah satu spoiler dari Endgame, yang mana ia turut didengari oleh pemain online lain.
Beliau tidak dedahkan apakah spoiler yang disebutkan, namun ini semestinya sebagai satu peringatan agar tidak bergurau dengan spoiler.
Beliau yang menggunakan nama Lightshot telah memuatnaik screenshot emel daripada Riot Games di Reddit. Korang boleh lihatnya di bawah:

Pemain ini menyatakan yang beliau agak marah dengan tindakan Riot ini, namun mengakui yang beliau sememangnya patut dikenakan larangan seperti ini.


Memandangkan Metal Gear Solid V Kini Boleh Didapati Secara Percuma, Jom Layan OST Sin Of The Father

Woaahhhh~
Seperti yang diumumkan tempoh hari, Metal Gear Solid V: The Phantom Pain kini boleh didapati secara percuma bagi semua pelanggan-pelanggan PlayStation Plus Asia. Bagi yang telah mencuba MGS V, pastinya mereka akan mengenali runut bunyi nyanyian Donna Burke ini.

Penyanyi berbakat kelahiran Australia ini sememangnya banyak terlibat dalam pembikinan video game dan beliau telah menyumbang suaranya dalam game seperti Metal Gear Solid: Peace Walker, The Last Remnant, God Eater, Bloody Roar 4 dan juga Silent Hill 3! Tak cukup dengan itu, Donna Burke turut terlibat dalam siri anime Tokyo Ghoul 2 dan Magical Girl Lyrical Nanoha.

Apa pun, selamat mencuba Metal Gear Solid V: The Phantom Pain. Woaahhhh~


CS GO: Jom Saksikan Siapa Hebat Dalam Menembak Di ECS Season 1 Final!

Perhatian kepada peminat CS:GO, satu pertandingan CS:GO akan berlangsung esok! Kat mana tu?

Esports Championship Series Season 1 Final (ECS) akan berlangsung esok pada 24 Jun 2016 dan berakhir pada 26 Jun 2016. Pertandingan ini akan bertempat di SSE Arena, Wembley, London.
Sebanyak 8 pasukan terbaik dunia akan bertanding dengan 4 pasukan mewakili Eropah manakala 4 lagi mewakili Benua Amerika Utara.

Berikut adalah jadual bagi kejohanan ECS Season 1 Final:

Ayuh peminat-peminat CS:GO sekalian, jangan ketinggalan untuk menyaksikan pasukan kegemaran korang beraksi esok! Korang boleh saksikan pertandingan ini secara stream
ADIOS!!


Red Dead Online Akan Dilancarkan Secara Berasingan Bermula 1 Disember

Rockstar Games mengumumkan yang mereka akan mengeluarkan Red Dead Online secara berasingan (standalone) bermula 1 Disember ini.
Sebelum ini, satu-satunya cara untuk bermain Red Dead Online adalah dengan membeli Red Dead Redemption 2. Bermula minggu hadapan, sekiranya pemain tidak berminat untuk bermain story mode yang ada dalam RDR2, tetapi ingin bermain online mode-nya sahaja, maka pemain boleh membeli Red Dead Online sahaja dengan harga yang lebih murah.
Red Dead Online akan dijual dengan harga USD20. Harga untuk pasaran Malaysia masih belum didedahkan (Steam dan PlayStation Store), kemungkinan hanya akan diketahui pada hari pelancaran.
Walau bagaimanapun, dari hari pertama pelancaran sehingga 15 Februari 2021, Red Dead Online ditawarkan dengan promosi hanya USD5.
Mampukah dengan pelancaran secara berasingan ini menarik lebih ramai pemain bermain online mode dalam dunia Red Dead Redemption 2 ini?
Ini bukan kali pertama Rockstar memisahkan bahagian story dengan online multiplayer dalam game mereka. Sebelum ini mereka telah mengumumkan yang GTA Online untuk PS5 akan turut dilancarkan secara berasingan pada 2021.


Trailer terbaru Twisted Metal memaparkan lebih banyak aksi kereta yang kelakar


@jomgamingmy EA, Marvel Sahkan Game Iron Man Sedang Dibangunkan, Single-Player Action-Adventure #marvel #electronicarts #ironman #videogames #gaming #gamingontiktok #jomgaming #pc #xbox #playstation #fyp ♬ original sound – jomgamingmy – jomgamingmy


Ini Gameplay F1 22 Dalam Virtual-Reality (VR)

Saksikan video gameplay F1 22 dalam virtual-reality (VR), yang dibawakan hanya untuk platform PC.
F1 22 yang dibangunkan Codemasters akan dilancarkan pada 1 Julai untuk PC, PS5, PS4, Xbox Series, dan Xbox One.


“Saya Tak Pasti Jika Kami Berhak Terima Anugerah Game Terbaik Tahun Ini” – Kata Pencipta PUBG

Pengarah kreatif PUBG, Brendan “PlayerUnknown” Greene meluahkan pendapatnya tentang adakah game Early Access seperti PUBG patut diberikan anugerah Game of the Year.

Dia membalas dengan mengatakan. “Secara peribadinya, saya tidak mahu memenangi anugerah Game of the Year.”
“Walaupun saya memang mahu mendapatkan anugerah itu demi pasukan saya. Namun saya rasa tahun ini ada video game yang lebih baik.” Secara spesifiknya, Greene merujuk kepada video game seperti The Legend of Zelda: Breath of the Wild dan Horizon: Zero Dawn sebagai karya agung dari segi reka bentuk permainan dan jalan cerita.
“Dua video game sememangnya sebuah video game yang cantik dan mengagumkan. Saya rasa mereka mungkin akan menang dan saya harapkan yang mereka akan menang.” Greene berkata anugerah itu “mungkin akan memberikan sesuatu yang baik kepada mereka” untuk pasukan PUBG Corp. tapi beliau berkata semula. “Saya tak pasti jika kami berhak menerimanya.”

CEO PUBG Corp. C.H. Kim berkata. “Kami memang tidak berminat.” Sama ada mereka menerimanya atau tidak. Sebaliknya, mereka lebih fokus ke arah “membawakan gameplay yang terbaik ke Xbox Game Preview dan versi PC.”
Kim menyambung lagi dengan mengatakan Early Access tidak patut dipertimbangkan ketika menilai permainan untuk anugerah dan kamu patut melihat “pada game itu sendiri” bukannya pada label yang ia ada. Kim menjelaskan bahawa “apabila versi 1.0 keluar, mereka akan terus menyambung meningkatkan prestasi game itu ke hadapan dan mereka tidak akan berhenti setakat itu sahaja.”

PUBG akan keluar daripada Early Access, iaitu pelancaran penuh, pada Disember ini. Kim juga mendedahkan bahawa PUBG sudah terjual lebih dari 18 juta salinan yang mana akan terus meningkat apabila ia dilancarkan ke Xbox One pada bulan Disember.


Dragon Ball: Unreal: Game Indie Mempunyai Grafik Yang Mengubah Perspektif!

Penulis terserempak dengan video yang sangat menarik dan berpotensi untuk mengubah dunia permainan Dragon Ball!

Buat masa sekarang, kipas-susah-mati Dragon Ball pastinya sedang bermain game yang dikeluarkan oleh Bandai Namco Entertainment, Dragon Ball: Xenoverse! Tak lama lagi ada yang lebih baru dan canggih!
Memperkenalkan Dragon Ball: Unreal! Game indie ini diperkenalkan online pada bulan September 2015 di forum unrealengine. Developer, emirh2010 atau nama YouTube-nya, emudshit menunjukkan serba sedikit projek yang beliau lakukan sejak 2015 dan daripada situ kita boleh nampak dia ada rancangan besar untuk komuniti Dragon Ball.

Menurut gamejerk.net, emirh2010 atau nama sebenarnya Emir telah menghabiskan 6 bulan membangunkan game ini. Malangnya dia hanya mempunyai 3 hingga 6 jam sehari sahaja untuk meneruskan pembangunan game ini dek kerana tugas hariannya sebagai pembantu chef.
Dragon Ball: Unreal akan dikeluarkan untuk PC terlebih dahulu sebelum mengeluarkannya ke Mac atau Linux.
Demo pun dah keluar, apa lagi yang akan datang daripada, emudshit ni?
https://www.youtube.com/watch?v=omdJ1GCckLM
Kalau korang nak dapatkan Demo untuk game ini, korang boleh klik video di atas dan terdapat download link yang terletak di description.


Filem Rainbow Six Dalam Perancangan, Ryan Reynolds Mungkin Dipilih Sebagai Pelakon Utama

Filem ini akan mengambil novel dari hasil penulisan Tom Clancy sebagai sumber rujukan utama.

Dikenali terlibat dalam francais seperti Transformers dan Batman, Akiva Goldsman kini dikatakan terlibat dalam penghasilan filem Rainbow Six. Dalam laporan oleh Deadline, filem ini akan menggunakan tulisan novelis Tom Clancy sebagai sumber rujukan utama.
Menurut sumber, Ryan Reynolds kini sedang dalam proses perbincangan dengan pihak Paramount Pictures bagi menjadikan beliau bintang utama filem ini nanti. Ubisoft juga tidak akan terlibat dalam filem ini memandangkan mereka tidak memiliki hakcipta bagi adaptasi ini.
Sumber: Deadline


Aksesori Butang L2 Dan R2 PS Vita Joetsu Untuk PS4 Remote Play Akan Datang Ke Amazon US

Aksesori PS Vita 1000 dan PS Vita 2000 menambah butang L2 dan R2 yang sebelum ini susah diperolehi kini akan dipasarkan di Amerika Syarikat secara langsung dari pengeluar asal.

Pengeluar Jepun, Joetsu Electronic Industries akhirnya dapat memasarkan aksesori butang L2 dan R2 PS Vita mereka setelah mendapat sambutan baik kerana keselesaan bermain remote play menggunakan aksesori berkenaan dalam pasaran tempatan. Oleh kerana sambutan yang menggalakkan, mereka bergantung kepada kempen crowdfunding untuk pengeluaran lebih banyak.

Keberadaan aksesori bijak ini hanya di Jepun adalah kerana Joetsu Electronic Industries adalah sebuah syarikat yang kecil tetapi sekarang mereka sudah boleh pasarkan di luar Jepun. Joetsu mengeluarkan kenyataan media bahawa kedua-dua aksesori PCH-2000 dan PCH-1000 model untuk PS Vita akan dijual di US melalui Amazon Marketplace.
Kejayaan aksesori butang L2 dan R2 PS Vita Joetsu ini agak menarik kerana syarikat Joetsu Electronic bukanlah syarikat yang mengeluarkan barangan gaming. Sebaliknya, teraju syarikat mereka adalah lampu LED, pertanian hidroponik dan lain-lain tetapi idea aksesori butang L2 dan R2 untuk PS Vita adalah ilham daripada salah seorang pengarah urusan syarikat yang merupakan seorang gamer tegar.

Pemegang bagi kedua-dua butang bertugas dengan menghantarkan tenaga statik ke belakang pad PS Vita melalui getah konduktif dan memberikan pemain merasa sensasi sentuhan lebih baik berbanding pad sentuh PS Vita sendiri.
Jika anda berminat dengan aksesori butang L2 dan R2 PS Vita untuk keselesaan bermain remote play, anda boleh dapatkannya melalui PlayAsia.com yang menjual aksesori PCH-2000 daripada Joetsu Electronic Industries.


DotA 2: Newbee Bagi Amaran Di Epicenter!

Nampaknya pasukan China kembali mendominasi arena DotA 2. Kali ini Newbee telah menunjukkan kepada musuh-musuh mereka bahawa mereka serius kali ini.

Berada satu kumpulan dengan Team Secret dan juga pasukan EG sedikit pun tidak mengentarkan Newbee, malah mereka telah mencipta kejutan apabila menewaskan 2 pasukan ternama ini dan melayakkan mereka mengungguli tempat teratas di dalam Kumpulan B.
Bukan itu sahaja, Newbee juga telah mencipta rekod baru bagi win streak sebanyak 29 kali.

Highlight Newbee VS Secret:

Highlight Newbee VS EG:
https://www.youtube.com/watch?v=YUenyqdH4CE
Sementara itu, pada kumpulan A pula, Team Liqiud mengungguli tempat teratas apabila menundukkan pasukan compLexity dan juga Team OG.
ADIOS!


Saksikan 20 Minit Gameplay Life is Strange 2 Berlatarbelakangkan Seattle

Semalam, Dontnod telah mengeluarkan satu trailer yang memperkenalkan kita buat kali pertama siapakah watak-watak utama yang bakal menjadi teraju dalam Life is Strange 2.

Terbaru, bersempena acara Gamescom 2018 yang sedang berlangsung sekarang di Jerman, mereka telah mengeluarkan sebuah lagi video baru. Kali ini, ia memperlihatkan 20 minit gameplay!
Menggunakan lokasi baru, iaitu di Seattle, dan bukan lagi Arcadia Bay, korang boleh saksikannya di bawah:

Life is Strange 2 akan menampilkan 5 episod, yang mana episod pertamanya akan dikeluarkan pada 27 September ini, untuk PC, PS4 dan Xbox One.


Kratos Hampir Dibuang Dari God of War 2018, Pembangun Pernah Terfikir Cipta Watak Baru

Kita mungkin tidak pernah terlintas bagaimana rupanya francais God of War tanpa watak utamanya, Kratos. Tapi itulah yang pernah difikirkan oleh studio Sony Santa Monica.
Dalam satu temubual di Gamelab di Barcelona, pengarah game Cory Barlog mendedahkan bahawa Sony Santa Monica pernah mempertimbangkan untuk membuang Kratos dari game reboot God of War yang dikeluarkan pada tahun 2018 itu.
Salah satu faktor yang diambil kira ialah unsur anti-hero yang dibawakan oleh Kratos telah menjadi liabiliti. Watak Kratos diperkenalkan pertama kali pada 2005 pada ketika kebanyakan video game masih lagi kekurangan watak anti-hero, kata Barlog.
“Pada awal perbincangan, ramai mengatakan yang kita perlu buang Kratos,” ujar Barlog. “Ia seperti, dia dah menjengkelkan, dia dah habis”. Mereka mahu mencipta watak protagonis yang baru.
Barlog kemudiannya berjaya meyakinkan studio tersebut untuk tetap menggunakan Kratos. Beliau mengatakan yang ada kisah hebat untuk diceritakan tentang menyelamatkan lelaki ini dari gerak hati terburuknya.
Setelah itu, selebihnya menjadi sejarah. God of War yang dilancarkan pada tahun lalu telah memenangi berpuluh anugerah game terbaik, didukung lagi dengan bermacam anugerah dari kategori lain.
Korang boleh baca reviu God of War kami di sini.
Kalaulah mereka benar-benar keluarkan God of War tanpa Kratos, mungkin kita semua yang akan mengamuk menjadi Kratos.
Sumber: Eurogamer


5 Game Baru Yang Korang Patut Cuba Pada Disember 2015

Dalam bulan terakhir tahun ini, masih lagi terdapat pelbagai game yang menarik telah atau bakal dipasarkan. Jom tengok apa yang ada untuk bulan ini!
1. Just Cause 3
https://www.youtube.com/watch?v=Gecpi-oL0gw
Just Cause 3 merupakan sebuah game yang bergenre action open world yang dibangunkan oleh Avalanche Studios. Siri terbaru ini masih mengekalkan Rico sebagai watak utama dan membawa pemain dalam usaha Rico menentang pemerintah kuku besi yang bertapak di kampung halamannya.

Platform: PC, PS4 dan Xbox One.
Di pasaran: 1 Disember 2015.
JomBaca: Ulasan Sehari Bersama Just Cause 3!
2. Xenoblade Chronicles X

Kisah Xenoblade Chronicles X bermula sekitar tahun 2054 dimana terdapat 2 kaum alien yang berperang berdekatan Bumi. Peperangan ini secara tak langsung menyebabkan Bumi turut mengalami kesan kemusnahan. Demi menyelamatkan penduduk bumi, kerajaan-kerajaan di Bumi telah mengambil keputusan untuk berpindah dari Bumi dengan menggunakan kapal angkasa.
Platform: Wii U.
Di pasaran: 4 Disember 2015.
JomBaca: Xenoblade Chronicles X: Mempunyai Peta Yang Lebih Besar dari Skyrim, The Witcher 3 dan Fallout 4 Digabung!
3. Rainbow Six: Siege

Rainbow Six: Siege merupakan sebuah taktikal shooter yang menekankan kerjasama berpasukan dan serang hendap. Ini merupakan satu percubaan dari Ubisoft untuk masuk kedalam scene e-sukan bergenra FPS. Adakah mereka akan berjaya menghidupkan kembali siri Rainbow Six? Nantikan review dari kami kelak.
Platform: PC PS4 Xbox One.
Di pasaran: 1 Disember 2015.
JomBaca: Rainbow Six Siege Open Beta: Apa Pembaharuan Yang Ada?
4. Among the Sleep

Among the Sleep merupakan sebuah game horror adventure yang mempunyai camera first person. Ia akan membawa pemain mengembara ke pelbagai alam fantasi dari pandangan seorang kanak-kanak kecil.
Platform: PS4.
Di pasaran: 10 Disember 2015.
5. Chivalry: Medieval Warfare

Chivalry: Medieval Warfare merupakan sebuah action multiplayer game berlatarbelakangkan zaman medieval dimana tentera berpakaian besi bertarung demi kawasan jajahan. Game ini bermula hanya sebagai mod untuk Half-Life 2 dan akhirnya dibangunkan sepenuhnya sebagai stand-alone game.
Platform: PC, PS3, PS4, Linux, OS X, Xbox 360, dan Xbox One.
Di pasaran: 1 Disember 2015.
BONUS!
Bonus: Helldivers (PC)

Sebuah game multiplayer yang bergenre top-down shooter dari Arrowhead Game Studios. Ia menceritakan Bumi pada masa hadapan yang dibawah satu kerajaan yang ingin meluaskan kuasa ke suluruh galaksi. Dalam percubaan meluaskan jajahan inilah, pemain akan bertemu dan menentang makhluk asing. Game ini merupakan salah satu game yang ternyata dibangunkan dengan rapi dan perancangan. Sayang sekali tidak begitu ramai pemain berpeluang mencubanya.
Di pasaran: 7 Disember 2015
Bonus: Dragon Quest Heroes (PC)
https://www.youtube.com/watch?v=KtkuNrzv7WM
Dragon Quest Heroes adalah sebuah game yang menggunakan aksi hack-and-slash ala Dynasty Warriors dan memaparkan watak-watak dari siri Dragon Quest. Pergembaraan pemain bermula sebagai Royal Guard dalam usaha mengembalikan keamanan Kingdom Of Arba.
Di pasaran: 3 Disember 2015
JomBaca: BBoBB Dragon Quest Heroes!


The Legend of Zelda: Breath of the Wild Sudah Dimainkan Di PC Dengan Resolusi 4K!

Korang sudah boleh bermain Zelda:BotW tanpa memiliki sistem Nintendo. Tetapi, persoalannya – patutkah korang bermain menggunakan emulator?

Para developers CEMU Wii U bagi PC telah mengemaskini emulator tersebut dan kini ia boleh memainkan BotW sepenuhnya! Beberapa masalah utama telah diselesaikan – kini Runes semuanya boleh digunakan, dan korang boleh menghabiskan kesemua Shrine dan habiskan game ini.
BotW juga kelihatan lebih baik di dalam emulator ini setelah lebih banyak elemen grafik dapat dipaparkan walaupun masih terdapat isu-isu framerate di beberapa bahagian.

Dengan adanya emulator ini, BotW dapat dimainkan dengan resolusi sehingga 4K dan beberapa video gameplay mulai muncul di Youtube (seperti di atas). Di dalam video di atas, YamGaming berjaya memainkan game tersebut pada 2160p selepas menukar setting emulator CEMU. Korang boleh lihat hasilnya – sebuah versi game terbaik dengan visual mengagumkan bagi tahun 2017 setakat ini.
Berikut adalah penambahbaikan yang dilakukan oleh pihak developer emulator CEMU Wii U ini:

Nintendo seperti kebanyakan syarikat lain, tidak membenarkan produk mereka dimainkan di dalam emulator, website mereka juga menyatakan isu ini dengan jelas.

How Does Nintendo Feel About the Emergence of Video Game Emulators?
The introduction of emulators created to play illegally copied Nintendo software represents the greatest threat to date to the intellectual property rights of video game developers. As is the case with any business or industry, when its products become available for free, the revenue stream supporting that industry is threatened. Such emulators have the potential to significantly damage a worldwide entertainment software industry which generates over $15 billion annually, and tens of thousands of jobs.

Mendapatkan salinan BotW dari Internet untuk dimainkan menerusi CEMU adalah salah di sisi undang-undang. Jangan bermain dengan api, kerana Nintendo cukup terkenal dengan tindakan undang-undang mereka.


Ubisoft Perkenalkan 5 Jenis Raksasa Dalam Rainbow Six Siege Untuk Operation Outbreak

Sudah bersedia untuk dikerahkan bagi menumpaskan raksasa-raksasa baru yang muncul ini?
Ubisoft sebelum ini telah mengacah para pemain dengan beberapa video cinematic tentang mode terbaru yang bakal dibawakan ke dalam Rainbow Six Siege, iaitu Operation Outbreak. – yang korang boleh saksikannya di bawah.

Latar belakang kisah yang dibawakan ke dalam mode ini adalah terdapat satu parasit di New Mexico yang membawa kepada kemunculan keganasan dan huru-hara yang tidak dapat dibendung. Sebagai pasukan Rainbow Operators, korang ditugaskan untuk mencari punca jangkitan ini berlaku.
Terbaru, Ubisoft telah memperkenalkan 5 jenis ‘raksasa’ yang bakal korang hadapi dalam mode baru ini. ‘Raksasa-raksasa’ ini adalah manusia yang telah terkena jangkitan tersebut.
5 jenis raksasa tersebut ialah Grunts, Breachers, Rooters, Smashers dan Apex – yang mana setiap raksasa ini mempunyai abilitinya tersendiri serta boleh bergabung sesama mereka untuk melakukan gerakan yang lebih berbahaya.
Di bawah adalah info yang dikeluarkan oleh Ubisoft tentang 5 jenis raksasa ini (tanpa terjemahan):

Grunts are common hostiles that become highly resistant when the parasite detects an enemy presence. To protect its host, the parasite armors its body and becomes more resistant to bullet wounds. Caution and stealth is recommended.
Breachers are proximity bombs that crater anything in their path. They make for a very agile opponent, but they launch themselves into the fray and blow holes in indestructible walls. Make sure you are nowhere close to them.
Rooters are a rarer type of hostile. They send out coral spikes from the ground to injure and immobilize their targets. Rooters are always on the move and will keep you on edge. Beware when dealing them the final blow; they become extremely lethal when on the brink of death.
Smashers are not discreet. The parasite reinforces its body under a massively thick hide, making it practically impervious to bullet wounds. They will also tear down walls without suffering any injuries.
Apex is at the top of the hostile food chain. It sends waves of hostiles your way rather than attack you head-on. They can hurl blinding projectiles, which can only be countered by Finka and Doc. This opponent is a real test on your team’s communication skills.

Operation Outbreak merupakan sebuah mode co-op dengan 3 pemain yang akan boleh dimainkan dari 6 Mac hingga 3 April ini.


Sekarang boleh ajak kawan korang cuba PC Game Pass secara percuma

View this post on Instagram            A post shared by JomGaming (@jomgaming)


Filem It Takes Two Sedang Diterbitkan Amazon, Dwayne “The Rock” Johnson Terlibat Sebagai Penerbit

Pada Februari lalu, kita sudah mengetahui bahawa game co-op yang mendapat banyak anugerah, It Takes Two sedang diadaptasi ke filem dan televisyen.
Ketika itu, belum ada lagi mana-mana studio atau syarikat rangkaian yang mendapat hak untuk adaptasi ini. Terkini, dalam laporan terbaharu Variety, beberapa butiran tambahan telah didedahkan.
Variety melaporkan Amazon telah mendapat hak dan sedang membangunkan filem ini.
Seperti yang dilaporkan sebelum ini, dj2 Entertainment akan menerbitkan filem ini, dan kini Seven Bucks Productions telah menyertai pembikinan filem ini bersama-sama dengan Amazon Studios.
Dwayne “The Rock” Johnson, Dany Garcia, dan Hiram Garcia akan bertindak sebagai penerbit, mewakili Seven Bucks Productions.
Menurut beberapa sumber yang Variety terima, Dwayne Johnson mungkin akan turut membintangi filem ini, namun tiada sebarang pengesahan rasmi buat masa ini.
Dalam berita sebelum ini, kita sudah mengetahui bahawa Pat Casey dan Josh Miller, iaitu duo penulis yang bertanggungjawab menulis filem Sonic the Hedgehog dan sekuelnya, akan menulis adaptasi It Takes Two ke layar perak. Projek adaptasi video game yang pernah dj2 Entertainment adalah filem Sonic the Hedgehog, serta yang akan datang adalah siri anime Tomb Raider untuk Netflix, rancangan tv berdasarkan Disco Elysium dan filem adaptasi Sleeping Dogs.
Game It Takes Two yang dibangunkan Hazelight Studios menceritakan sepasang suami isteri yang sedang berada dalam fasa perpisahan. Namun, pengembaraan fantasi dan misteri bermula apabila mereka berdua secara tiba-tiba disumpah menjadi anak patung dan terpaksa hidup dalam kalangan permainan-permainan anak mereka.


Jumlah Pemain Klon Among Us, Goose Goose Duck Mencanak Naik Kerana BTS

Goose Goose Duck. Mungkin ada daripada korang tak pernah dengar pasal game ni. Tapi tahukah korang game ini tersenarai dalam Most Played di Steam? Apa sebabnya?
Goose Goose Duck berada di tempat ketiga dalam senarai game Steam yang paling banyak dimain semalam, berjaya mencapai 563,677 jumlah pemain. Game free-to-play itu berjaya memotong PUBG: Battlegrounds, Call of Duty: Modern Warfare 2 dan Apex Legends.

Pembangun Goose Goose Duck, Gaggle.fun harus berterima kasih kepada populariti artis K-pop BTS atas kejayaan berjaya mencapai jumlah pemain yang ramai.
Game itu dilancarkan pada bulan Oktober 2021, selepas 6 bulan berada dalam Early Access. Pemain bermain sebagai seekor angsa yang cuba mencari seekor itik menyamar sebagai angsa di antara pemain-pemain lain. Pada bulan Februari tahun lepas, ia mempunyai seramai 21,362 pemain menurut data Steamcharts.

Tapi pada November tahun lepas, V atau nama sebenar Kim Taehyung dari kumpulan BTS mula melakukan penstriman game Goose Goose Duck menerusi pelbagai jenis platform aplikasi sosial termasuk Weverse.
Goose Goose Duck menjadi hit dalam sekelip mata. Dari jumlah 6,000 pemain semasa pada pertengahan November terus naik kepada 130,000 pemain semasa sebulan kemudian. Jumlahnya semakin bertambah pada akhir tahun.

Walau bagaimanapun, kejayaan itu menyebabkan berlaku masalah server game pada 2 Januari kerana lambakan pemain.
Apa yang menariknya, jumlah pemain Goose Goose Duck yang paling ramai berada di Asia. Menurut Steamcharts, jumlah pemain meningkat pada waktu petang di Korea berlawanan dengan jumlah yang lebih rendah pada waktu siang di Amerika Utara.
Goose Goose Duck kini boleh dimainkan secara percuma di PC (Steam), iOS dan Android.


Zinedine Zidane Didedahkan Sebagai Bintang Muka Hadapan FIFA 20 Ultimate Edition

Sebelum ini, EA Sports telah mendedahkan Eden Hazard dan Virgil van Dijk masing-masing sebagai bintang muka hadapan FIFA 20 untuk Standard Edition dan Champions Edition — serta membiarkan kita berteka-teki siapakah yang akan menghiasi muka hadapan untuk Ultimate Edition pula.
Terbaru, EA Sports telah mengumumkan legenda bola sepak dunia dari Perancis, Zinedine Zidane sebagai bintang muka hadapan untuk FIFA 20 Ultimate Edition. Muka hadapan ini menggunakan imej Zidane ketika bermain di Real Madrid suatu ketika dulu, yang mana beliau kini juga kembali menjadi pengurus kelab itu.
https://twitter.com/EASPORTSFIFA/status/1156180161814917124?s=20
Selain diumumkan sebagai muka hadapan, Zidane turut menyertai Didier Drogba, Ian Wright, Ronald Koeman dan Andrea Pirlo sebagai pemain ikon dalam Ultimate Team untuk FIFA 20.

FIFA 20 akan dilancarkan pada 27 September 2019 untuk PC, PS4 dan Xbox One.


Screenshot Dari Gameplay Battlefield 6 Pula Tertiris, Memaparkan Beberapa Kenderaan Moden

Walaupun EA dan DICE sudahpun mengumumkan yang acara pendedahan penuh Battlefield seterusnya akan diadakan pada minggu hadapan, beberapa butiran terus tertiris lagi.
Kali ini, screenshot semasa gameplay pula yang tertiris. Ada empat keping screenshot yang korang boleh lihat di bawah, memaparkan kapal terbang, helikopter, kereta kebal dan bangunan-bangunan yang semuanya kelihatan bertemakan masa hadapan dekat (near-future).

Leaked gameplay images from the pre Alpha build pic.twitter.com/KqtUMs8hXg— RyangoFett_24 (@RyangoFett_24) June 4, 2021

Screenshot ini dikatakan datang dari sesi percubaan versi alpha, di mana dari senarai pemain dalam skuad yang tertera di skrin, kita dapat lihat beberapa Youtuber terkenal yang sudah mencubanya. Orang dalam industri yang terkenal memberikan info-info awal tentang Battlefield, Tom Henderson telah mengesahkan yang screenshot-screenshot ini adalah sahih.

They are real. #BATTLEFIELD— Tom Henderson (@_Tom_Henderson_) June 4, 2021

Apa-apa pun, sama-samalah kita nantikan pendedahan rasmi pada minggu hadapan. Segalanya-galanya akan diperlihatkan pada 9 Jun, 10 malam (waktu Malaysia). Boleh tontonnya di Youtube rasmi Battlefield.


@jomgamingmy Game baru Counter-Strike dilaporkan akan diumumkan bulan ini #jomgaming #shorts #valve #counterstrike #FYP #Gamer #Gaming #GamingLife #GamingPosts #GamingSetup #GamingPC #GamingIsLife #GamingNews #GamingGear #GamingChannel #GamingAddict #GamingForLife #Gaming4life #Gamingpost #PCGamer #ConsoleGamer #PC #PlayStation #Xbox #Nintendo #Malaysia #Malaysian #MalaysiaTrending #MalaysiaBoleh #Malaysianblogger #malaysiaOnline ♬ original sound – jomgamingmy – jomgamingmy


InYourDream, Pemain Profesional DotA 2 Indonesia Berjaya Raih 9K MMR!

Pejam celik pejam celik, nampaknya peminat Dota 2 serata Indonesia menerima berita gembira hari ini apabila pemain profesional negara itu, InYourDream berjaya meraih ranking tertinggi di Asia Tenggara sekali gus menjadikan dirinya pemain pertama di rantau itu dengan pencapaian sedemikian.

Foto Ihsan FB Muhammad “inyourdream” Rizky
Ketika artikel ini ditulis, pemilik nama Muhammad Rizky Anugrah atau lebih dikenali sebagai IYD berjaya merekodkan 9,004 mata, yang tertinggi di server Asia Tenggara setakat ini dengan meninggalkan pemain kita, FDG `AlaCrity di tangga kedua. Kedudukan MMR itu boleh disemak di laman web Dota 2 Leaderboards.
Penulis mengucapkan tahniah kepada IYD, semoga lebih berjaya di masa hadapan dan jika berpeluang, dapat ditaja untuk bermain bagi pasukan DotA 2 di luar negara seperti Miracle-. Mana tahu rezeki kan?
JomBaca: InYourDream, Pemain Profesional DotA 2 Indonesia Dijangka Mencecah 9,000 MMR Tidak Lama Lagi


Mengapa Xbox One X Akan Gagal? Pakar-Pakar Analisis Berkata Harga USD500 Adalah Terlalu Mahal

Microsoft akhirnya telah mengumumkan nama, harga dan tarikh keluaran untuk Project Scorpio dengan nama baru, Xbox One X. Pada harga $500 (~RM2138), sistem itu akan dilancarkan pada 7 November 2017.

Sesetengah pakar analisis memberitahu bahawa harga $500 untuk konsol itu adalah terlalu mahal. GI.biz telah mengumpulkan pendapat-pendapat dari beberapa pakar analisis mengenai harga tetap Xbox One X dan ramai bersetuju bahawa harga konsol itu mampu menghadkan kebolehan sistem itu untuk berjaya dengan lebih luas.
“Seperti yang dijangkakan, harga tetap untuk konsol terbaru itu adalah kelemahannya yang paling ketara. Memberikan peluang kepada Sony untuk merendahkan harga PlayStation 4 Pro kepada $350 (RM1496) dan meningkatkan risiko” kata Joost Dreunen dari SuperData.
Michael Pachter dari Wedbush Securities memberi komen:
“Saya rasa harga tetapnya terlalu tinggi. Konsol itu hanya tinggal kenangan kerana harga tetapnya telah membuatkan ia gagal dan pembeli nampaknya tidak akan menerima jika harganya $399 ke atas. Xbox One X akan berada dalam bahaya kerana harga Xbox One S ialah pada $249, sama seperti PS4. Dengan harga Xbox One X itu, pembeli mungkin boleh membeli Xbox One S dan PS4. Ia menghasilkan keputusan yang sukar buat sesiapa sahaja yang mempunyai bajet terhad. Bagi yang mempunyai bajet tinggi, mereka akan membelinya. Tapi saya masih rasakan yang ia terlalu mahal.”

Sartotri Bernbeck dari EEDAR berkata $500 adalah harga yang “adil” setaraf dengan spesifikasinya. Tapi beliau menyatakan yang ia masih susah untuk dijual.
Ada pakar analisis lain yang memberikan komen positif termasuklah Lewis Ward dari IDC Research yang berkata harga Xbox One X adalah harga yang berpatutan jika kita melihat spesifikasinya.
Awal tahun ini, Ketua Xbox, Phil Spencer berkata dia percaya bahawa Xbox One X (pada masa itu dikenali sebagai Project Scorpio) tidak akan terjual banyak seperti Xbox One S. “Majoriti konsol-konsol yang kami akan jual ialah Xbox One S dan kami amat bangga dengannya,” beliau memberitahu pada masa itu.
JomBaca: Lihat Apa Yang Ada Di Dalam Xbox One X – Mari Lihat Video Komponennya Dipasang Satu Per Satu!


Ketua Xbox Mahukan Cross-Play PS4-Xbox One, Epic Games Pun Sokong

Please, Sony?
Beberapa hari yang lepas, kita mengetahui bahawa Fortnite: Battle Royale akan datang bakal menyokong cross-play. Edisi PS4 akan menyokong ciri tersebut dengan PC dan juga platform edisi mobile. Sementara versi Xbox juga akan membenarkan korang bermain dengan pemain di PC dan mobile.
Walau bagaimanapun, masih tidak ada penyokongan cross-play antara PS4 dan Xbox One. Semua orang mahukannya menjadi kenyataan. Untuk menggalakkan pembangunan fungsi itu, Ketua Xbox, Phil Spencer dan pembangun Epic Games telah berkata mereka mungkin mahu melihat fungsi cross-play ditambah ke dalam kedua-dua konsol pesaing tersebut.
Kemahuan itu boleh dilihat dalam Twitter apabila seseorang bertanyakan kepada Phil Spencer tentang perkara tersebut dengan berkata mereka memang mahu melihat fungsi itu ditambah. Spencer membalas dengan jawapan “Me 2.” Epic juga menyatakan sokongannya dengan memberikan jawapan “We 3!”

Dari sudut pandangan teknikal, keupayaan untuk pemilik PS4 dan Xbox One untuk bermain online bersama-sama dalam game seperti Rocket League adalah lebih dari sekadar mungkin.
Tapi malangnya, Sony tidak membenarkan perkara itu berlaku. Pada bulan September 2017, Epic membenarkan cross-platform antara kedua-dua konsol itu untuk Fortnite: Save The World, malangnya ia dipadamkan dengan pantas.
Microsoft terkenal dengan sifat keterbukaannya terhadap sokongan cross-play dalam beberapa tahun ini. Rocket League ditetapkan akan menghasilkan antara Xbox One, Switch dan PC. Sementara pembangun Minecraft juga membuka cross-play antara Xbox One dan PS4. Dari pandangan pihak Sony, mereka masih tidak membenarkan cross-play berlaku.


Siri Marvel: Ultimate Alliance Akan Kembali Ke Generasi Konsol Terkini!

Siri Marvel: Ultimate Alliance, antara action RPG yang terbaik untuk dunia komik Marvel akan berada untuk PlayStation 4 dan Xbox One nanti!

Pengumuman ini telah diumumkan oleh Marvel di Comic Con oleh Mike Jones selaku produser siri tersebut. Menurut beliau, Marvel: Ultimate Alliance dan Marvel: Ultimate Alliance 2 akan boleh didapati secara berasingan atau keduanya secara bundle.
Keluaran semula siri Marvel: Ultimate Alliance ini akan mengekalkan ciri-ciri yang sudah sedia dan juga akan menambah beberapa upgrade dari segi UI dan juga kualiti grafik.
Siri Marvel: Ultimate Alliance akan diterbitkan semula mulai 26 Julai ini untuk PC, PlayStation 4 dan Xbox One.
Sumber dari Marvel.


Pencipta Dark Souls Berminat Untuk Cuba Bangunkan Game Battle Royale

Battle royale dalam game-game shooter itu biasa. Battle royale dalam game Tetris itu luar biasa. Nak tahu apa yang lebih luar biasa? Apa akan jadi kalau francais Dark Souls juga mahu keluarkan mode battle royale?

Dalam temu ramah bersama The Telegraph, pencipta Dark Souls dan presiden From Software, Hidetaka Miyazaki berkata yang beliau berminat untuk mencipta sebuah game yang bergenre battle royale dan game yang sentiasa mendapat kemaskini (live service) seakan Destiny dan Anthem.
“Akan sentiasa ada kemungkinan.. game seperti ini adalah menyeronokkan,” kata Miyazaki. “Dan kami tertarik dengan cara mereka bawakannya. Kalau kami lakukannya, ia mungkin adalah sedikit berbeza! Tapi kami sememangnya berminat dan semestinya ada kemungkinan untuk itu pada masa akan datang. Kami berminat untuk mencubanya suatu hari nanti.”
Walau bagaimanapun, peminat game-game single-player janganlah risau. Game-game single-player masih lagi menjadi pilihan utama mereka.
“Game aksi single-player tidaklah terlalu asing pada waktu ini. Walaupun Devil May Cry 5 mempunyai elemen online-nya, ia dilancarkan pada dua minggu sebelum game kami.”

“Kita perlukan kepelbagaian dalam industri ini. Berbanding apa yang From Software lakukan, kita juga perlukan orang lain membikin game battle royale dan live service dan kita juga perlukan orang yang membangunkan pengalaman yang memfokuskan kepada single-player. Kami rasakan yang kepelbagaian inilah yang membuat kita semua bergerak.”
JomBaca: Dark Souls III: Boleh Beli or Boleh Blah!?


Hanya 12 Peratus Peranti Android Akan Boleh Mainkan Fortnite Dengan Baik, Dedah Epic Games

Ramai yang akan kempunan juga.

Baru-baru ini, Epic Games telah mengesahkan yang Fortnite untuk Android tidak akan masuk ke Google Play Store, dan aplikasi itu hanya akan boleh dimuat-turun dari laman web rasmi Epic melalui browser.
Lanjutan daripada pengumuman ini, bercakap kepada VentureBeat, wakil Epic, Tim Sweeney turut mendedahkan yang hanya 12 peratus pengguna Android akan boleh bermain Fortnite dengan baik.
Beliau menyatakan bahawa Android mempunyai “terlalu banyak versi OS dan juga lebih banyak spesifikasi hardware daripada keluarga peranti yang lain.” Maka, untuk memastikan Fortnite adalah game yang sama di setiap platform yang mereka keluarkan — termasuk konsol dan PC high-end — Epic secara spesifiknya telah memfokuskan hanya untuk peranti high-end Android.
Dalam kata lain, ujar Sweeney, daripada kira-kira 2.5 billion peranti Android yang ada di dunia, hanya 300 juta sahaja yang akan boleh memainkan Fortnite dengan baik.
Beliau mendedahkan lagi bahawa versi OS Android yang mana bukanlah faktor sama ada game ini boleh dimainkan ataupun tidak. Tetapi, Epic telah melihat spesifikasi teknikal satu-satu peranti, termasuk GPU dan CPU, dan mengesahkan yang mana-mana peranti yang dikeluarkan 3 tahun lalu atau selepas itu serta mempunyai GPU high-end boleh memainkan game ini dengan baik.

Buat masa ini, Epic masih belum mendedahkan bilakah mereka akan lancarkan Fortnite di Android.


FIFA 22 Akan Mula Percubaan Cross-Play Tidak Lama Lagi, Mungkin Persediaan Untuk FIFA 23

EA Sports secara rasminya telah mengumumkan yang mereka bakal memulakan percubaan untuk fungsi cross-play dalam FIFA 22.
EA belum mendedahkan lagi bilakah tarikh tepat, di mana mereka hanya menyatakan fungsi ini akan dihidupkan “dalam masa terdekat”.
Apabila sesi percubaan ini dibuka, ia hanya akan menyokong di platform PS5, Xbox Series dan Google Stadia, serta hanya untuk mode Online Seasons dan Online Friendlies. Dalam kata lain, para pemain di platform-platform ini boleh bermain bersama rakan atau bertemu secara matchmaking dalam dua mode itu sahaja.
Seperti kebanyakan game lain yang menyokong cross-play, FIFA 22 akan memperkenalkan senarai rakan (friendlist) dalam-game yang tersendiri. Para pemain boleh menambah dan menjemput rakan dari dalam-game — satu bahagian berbeza daripada friendlist PlayStation atau Xbox.
EA tidaklah menyebutkan sebarang perancangan mereka untuk FIFA 23, tetapi langkah ini sememangnya kelihatan seperti mereka sedang mempersiapkan untuk membawakan sokongan cross-play sepenuhnya untuk game bola sepak mereka seterusnya itu. Lebih-lebih lagi, beberapa bulan lalu sudahpun terdapat laporan yang mengatakan FIFA 23 bakal membawakan cross-play.


The Pascal’s Wager: Annunciation – Game Mobile Ala Dark Souls/Bloodborne Bakal Dera Korang!

Teringin nak bermain Dark Souls atau Bloodborne di smartphone korang? Cuba layan trailer dan gameplay The Pascal’s Wager: Annunciation – ada feel gothic Souls lah derr…

Diumumkan di E3 2018, The Pascal’s Wager: Annunciation yang dibangunkan oleh developer Tipswork dari China ini benar-benar buat kitorang terasa aura Dark Souls/Bloodborne!

Dengan sistem mengelak (dodge), tepis (parry) dan serang-balas (counter attack) – Pascal’s Wager kelihatan seiras dengan mechanics gameplay dari francais yang dipopularkan FromSoftware. Sistem stamina juga kelihatan, dan ini semestinya menambah kepada keseraman korang semasa berlawan dan mengelak serangan boss nanti! GLHF!

Setakat ini, beberapa karakter telah diperkenalkan, dengan adanya karakter yang belum di-unlock lagi. Terrence dan Viola adalah dua karakter yang telah di-unlock – masing-masing dengan senjata dan kebolehan masing-masing, dan pastinya dengan teknik gameplay yang unik.
Berikut adalah beberapa video gameplay yang memaparkan aksi dan sistem gameplay game ini:

Game ini masih dalam pembikinan, tetapi korang sudah boleh mendaftarkan diri di laman web rasmi untuk menyertai Beta testing diorang nanti.


Lenovo Malaysia Perkenal 2 Gaming Desktop Baru: Harga Bermula Pada RM 4,999

Lenovo Legion Y720 Tower dan Legion Y520 Tower telah dilancarkan bagi pasaran Malaysia!

Lenovo Malaysia telah melancarkan 2 produk baru berprestasi tinggi di Menara OBYU, Damansara hari ini iaitu Legion Y720 Tower dan Legion Y520 Tower. Kedua-dua produk ini telah diumumkan di Gamescom yang berlangsung di Jerman beberapa bulan yang lepas.
Bagi mereka yang berminat, pelbagai pilihan bagi CPU dan GPU boleh dibuat untuk kedua-dua gaming desktop ini.

Bagi Legion Y720 Tower, berikut adalah pilihan yang disediakan untuk CPU dan GPU.
CPU:

Intel Core i7-7700
Intel Core i5-7400

GPU:

Nvidia GTX 1070 8GB
Nvidia GTX 1060 6GB
Nvidia GTX 1050 Ti 4GB

Selain daripada itu, Legion Y720 Tower turut akan dilengkapi dengan 512GB SSD, 2TB HDD serta 32GB GDDR4 RAM.
Harga bagi Lenovo Legion Y720 Tower bermula pada RM 7,799.

Legion Y520 Tower boleh didapati pada harga yang lebih murah iaitu pada RM 4,999 dan dilengkapi dengan 256GB SSD, 2TB HDD dan 16GB DDR4 RAM. Berikut pula adalah pilihan yang disediakan untuk CPU dan GPU.
CPU:

Intel Core i7-7700
Intel Core i5-7400
Intel Core i3-7100

GPU:

AMD RX 560
Nvidia GTX 1060 3GB
Nvidia GTX 1060 6GB
Nvidia GTX 1050 Ti

Saksikan galeri pelancaran Legion Y720 Tower dan Y520 Tower dibawah.


Mass Effect: Andromeda, Bermula 600 Tahun Selepas Siri Trilogi

Saksikan teaser trailer terkini untuk Mass Effect: Andromeda.

Dari video ini, dapat kita lihat Bumi masih lagi dalam keadaan yang tidak terancam selepas 600 tahun dari kejadian serangan besar-besaran dalam siri trilogi. Kita juga dapat melihat dengan sepintas lalu keadaan Capital yang lebih futuristik.
Nantikan pengumuman lanjut mengenai Mass Effect: Andromeda pada 7 November kelak.